Μια θαρραλέα φωνή: Αλ. Σολζενίτσιν - ΝΙΚΗΤΕΣ\nΜια θαρραλέα φωνή: Αλ. Σολζενίτσιν\nΣε ηλικία 89 ετών πέθανε ο διάσημος συγγραφέας και μαθηματικός Αλεξάντερ Σολζενίτσιν (Σ). Του δόθηκε το βραβείο Νόμπελ λογοτεχνίας το 1970. Στην κηδεία του, που έγινε στη Μόσχα, σε στενό κύκλο, παραβρέθηκε και η ανώτατη ηγεσία της Ρωσίας. Ο Σ. αποκλήθηκε «η Εθνική και Χριστιανική Συνείδηση του Ρωσικού Έθνους». Υπήρξε σύμβολο γενναιότητας, ακαταμάχητου και ανυποχώρητου αγωνιστή. Ήταν μια θαρραλέα και έντιμη φωνή κατά της καταπίεσης και του ευτελισμού.\nΤα μυθιστορήματά του, « η Πτέρυγα καρκινοπαθών» και «ο Πρώτος κύκλος», συγκαταλέγονται ανάμεσα στα μεγάλα πεζογραφήματα του 20ού αιώνα. Η προσωπική μαρτυρία του, για τα στρατόπεδα συγκέντρωσης της Ρωσίας, αποτυπώνεται στα συγγράμματά του, «Μια ημέρα του Ιβάν Ντενίσοβιτς» και «Αρχιπέλαγος Γκουλάγκ».Το 1978, τέσσερα χρόνια μετά την αφαίρεση της υπηκοότητας και την απέλασή του στη Δύση, ο Σ. μίλησε στο Πανεπιστήμιο Χάρβαρντ. Στην αρχή, οι καθηγητές τον δέχτηκαν με χειροκροτήματα. Στη συνέχεια ενοχλήθηκαν, όταν κατηγόρησε τη Δύση για εκκοσμίκευση και εγκατάλειψη της χριστιανικής κληρονομιάς. Τα λόγια του έμοιαζαν με τις προειδοποιήσεις του προφήτη Ιερεμία στους Ισραηλίτες, για τα επερχόμενα κακά, αν δεν μετανοούσαν. Περιέγραψε τη σκέψη της Δύσης ως «ορθολογιστικό ουμανισμό», που έχασε «την αντίληψη ενός Υπέρτατου Τέλειου Όντος, που συγκρατεί τα πάθη μας…». Η ηθική πενία, είπε, οδήγησε σε μια υποβαθμισμένη ελευθερία που δεν κάνει διάκριση ανάμεσα στην ελευθερία για το καλό και το κακό.\nΌταν επέστρεψε στη Ρωσία ο Σ. την βρήκε διαφορετική. «Δεν ήταν η «αιώνια» Ρωσία της Ορθοδοξίας, της σλαβικής ψυχής και της ηθικής της μετάνοιας, της σωτηρίας και της πίστης στη μοίρα του έθνους». Ηταν η Ρωσία που έμπαινε στην καταναλωτική κοινωνία με την ορμή του νεοφώτιστου… Αν και κάποτε λειτουργούσε ως σύμβολο αντίστασης, ωστόσο ως στάση ζωής και ως ιδεολογία ήταν τελειωμένος. Κι αυτό φάνηκε από την τηλεοπτική εκπομπή που του είχε αναθέσει η κρατική τηλεόραση. Σύντομα οι ιθύνοντες του καναλιού τη σταμάτησαν γιατί δεν είχε θεαματικότητα.\nΔεν ήταν άνθρωπος απογοήτευσης. Στο Γκούλαγκ ο Σ. επέστρεψε στη χριστιανική πίστη. Η πίστη του έδινε ελπίδα. Η ζωή και το έργο του μαρτυρούν τι ο Θεός μπορεί να κάνει στη ζωή εκείνων που Τον εμπιστεύονται τελείως. Τα γραπτά του κατακλύζονται με τη Βιβλική άποψη της πραγματικότητας, την αγαθότητα της δημιουργίας του Θεού, την πτώση του ανθρώπου και τη λύτρωση του Χριστού. Μέσα στα χρόνια, οι δεσμοί του με το χριστιανισμό γίνονταν στενότεροι. «Για μένα η πίστη είναι το θεμέλιο και το στήριγμα της ζωής», έλεγε στο περιοδικό Spiegel. «Ήρθε η στιγμή στη Δύση να προασπίσουμε όχι τόσο τα ανθρώπινα δικαιώματα όσο τις ανθρώπινες υποχρεώσεις. Έχουμε εκχωρήσει στην ολέθρια και ανεύθυνη ελευθερία απεριόριστο χώρο. Η κοινωνία μοιάζει να έχει ελάχιστες άμυνες απέναντι στην άβυσσο της ανθρώπινης παρακμής, όπως είναι για παράδειγμα η κατάχρηση της ελευθερίας, η ηθική βία απέναντι στους νέους ανθρώπους με κινηματογραφικές ταινίες γεμάτες πορνογραφικές εικόνες, έγκλημα και τρόμο. «Η θρησκεία αναμφίβολα, έλεγε, είναι αναγκαία, αλλά δεν πρέπει εξαναγκαστικά να μεταδίδεται, ούτε και πρέπει έντονα να προπαγανδίζεται, αλλά να μεταδίδεται από άνθρωπο σε άνθρωπο ως ένα φιλικό δώρο».Γιορτάζοντας την επιστροφή του στο Θεό γράφει σ’ ένα ποίημά του: «Τώρα μ’ ένα κύπελλο μέτρησης, βούτηξα μες στο ζωντανό νερό, στο Θεό του Σύμπαντος! Πιστεύω ξανά! Αν και Σε απαρνήθηκα, Εσύ ήσουνα μαζί μου!»\nΤο σύνθημα του, το οποίο εφάρμοσε στο ακέραιο στη ζωή του, ήταν: «΄Ενας λόγος αλήθειας, ξεπερνά σε βαρύτητα όλον τον κόσμο»\nΟ Σ. δεν ήταν απ’ αυτούς που ανέβαινε στους άμβωνες και κήρυττε, αλλά σε κάθε ευκαιρία και μέσα από τα συγγράμματα περνούσε τα μηνύματα της Χριστιανικής πίστης του. Αυτό πρέπει να είναι και το καθήκον όλων που αγαπούν το Θεό.\nΟ κριτικός Μάικλ Σκάμελ έγραψε για τον Σ., «Τα προβλήματά του οφείλονται στο ότι ήταν πιο ευσεβής και από τον Πάπα!». Μακάρι, το παράδειγμα του Σ. να βρει μιμητές στη Δύση και στην Ανατολή.


Δερματολόγοι Παιανία - Δες Κόστος και Αξιολογήσεις\nΑττική Ανατολικά προάστια Αθήνας Παιανία Γλυκά Νερά Σπάτα Παλλήνη Γέρακας Βάρη Πόρτο Ράφτη Ραφήνα\nΔερματολόγοι - Αφροδισιολόγοι κοντά στην Παιανία\nΔεν βρέθηκαν Δερματολόγοι - Αφροδισιολόγοι με online ραντεβού στην Παιανία, αλλά σε κοντινές περιοχές.\nΕπαγγελματίας και ΑΝΘΡΩΠΟΣ!!! Τη συνιστώ ανεπιφύλακτα!!\nΗ ιατρός δέχεται ΕΠΕΙΓΟΝΤΑ ΠΕΡΙΣΤΑΤΙΚΑ εκτός βασικού ωραρίου για το Σαββατοκύριακο και τις αργίες κατόπιν ραντεβού.\nΑπάντησε σε όλες τις απορίες μου. Μου έδωσε και δείγματα σαν θεραπεία που ήδη έχουν βοηθήσει.\nΑπλή επίσκεψη : κλινική εξέταση και συνταγογράφιση ΔΕΣ ΤΟ ΚΟΣΤΟΣ


«Μήδεια»: Χωρίς λεωφορεία, ΗΣΑΠ, Μετρό και Τραμ (Video) - diastimikos.gr\nHome / ΚΑΙΡΟΣ / ΚΟΙΝΩΝΙΑ / «Μήδεια»: Χωρίς λεωφορεία, ΗΣΑΠ, Μετρό και Τραμ (Video)\nΧωρίς αστικές συγκοινωνίες είναι το λεκανοπέδιο της Αττικής. Τα λεωφορεία και τα τρόλλεϊ του ΟΑΣΑ είναι στο αμαξοστάσιο, ο Ηλεκτρικός είναι εκτός λειτουργίας, το τραμ ακινητοποιήθηκε.\nΑν και τα λεωφορεία του ΟΑΣΑ ξεκίνησαν τα δρομολόγιά τους προκειμένου να εξυπηρετήσουν τους πολίτες, η πυκνή χιονόπτωση προκάλεσε προβλήματα στην κυκλοφορία όλων των γραμμών.\nΌπως αποκάλυψε στο MEGA ο οργανωτικός γραμματέας του ΟΑΣΑ, Φώτης Νικολακόπουλος, τα λεωφορεία ξεκίνησαν στις 05:00 το πρωί για τα δρομολόγιά τους.\nΩστόσο, λεωφορείο ακινητοποιήθηκε σε γραμμή του Περιστερίου και συγκεκριμένα στις οδούς Ασκληπιού και Ναούσης.\nΑκινητα Ηλεκτρικός και τραμ\nΛόγω προβλημάτων στο δίκτυο του προαστιακού δεν πραγματοποιούνται δρομολόγια του Μετρό από και προς το αεροδρόμιο.\nΤα δρομολόγια του Μετρό γίνονται έως το σταθμό Δουκ. Πλακεντίας. Εκεί οι επιβάτες με κατεύθυνση προς το Αεροδρόμιο μετεπιβιβάζονται σε συρμούς του προαστιακού.\nΣύμφωνα με τα ΚΤΕΛ Αττικής, καταργούνται μέχρι νεοτέρας τα δρομολόγια στις γραμμές Σκάλας- Αγ Αποστόλων, όλα τα δρομολόγια στην γραμμή Βιλλίων – Ερυθρών, όλα τα δρομολόγια στην γραμμή Μεγάρων, όλα τα δρομολόγια από Λεωφ Μαραθώνος και όλα τα δρομολόγια από και προς Λαύριο.


Ελλάς 2004 -Ολυμπιακή Φλόγα--Ελληνικό Φως -Ειδική έκδοση για την Ολυμπιάδα της Αθήνας: Συλλογικό - Ειδική Έκδοση\nΕλλάς 2004 -Ολυμπιακή Φλόγα--Ελληνικό Φως -Ειδική έκδοση για την Ολυμπιάδα της Αθήνας\nΣυγγραφέας: Συλλογικό - Ειδική Έκδοση\nΕκδόσεις: Ελληνικός Οργανισμός Τουρισμού\nΛεύκωμα αφιέρωμα στο ιερό σύμβολο της Ολυμπιακής Φλόγας. Παρουσιάζεται η ιστορική διαδρομή της και ο διαχρονικός συσχετισμός της με το ελληνικό φως... Περισσότερα\nΛεύκωμα αφιέρωμα στο ιερό σύμβολο της Ολυμπιακής Φλόγας. Παρουσιάζεται η ιστορική διαδρομή της και ο διαχρονικός συσχετισμός της με το ελληνικό φως και τον πολιτισμό μας. Ιστορείται το χρονικό της αναβίωσης των λαμπαδηδρομιών στους σύγχρονους Ολυμπιακούς Αγώνες και υπογραμμίζεται η σημασία της Ολυμπιακής Φλόγας ως συμβόλου παγκόσμιας ακτινοβολίας. Διασταυρώνονται και συνυπάρχουν η ιστορία με τους μύθους, οι τέχνες με τα γράμματα και τη φιλοσοφία. Πολυτελής έκδοση μεγάλου σχήματος με πλούσια εικονογράφηση και φωτογραφικό υλικό. 172 σελίδες. Λιγότερα\nΙστορία του Παγκόσμιου Ποδοσφαιρικού Κυπέλλου\nΚολύμβηση Τεχνική Διδακτική Προπονητική\n4,95 € 36,00 €


Πώς επιλέγετε ποια ιστορία θα σχολιάστε; - Συγγραφικό στέκι - SFF.gr - Επιστημονική Φαντασία, Μυθοπλασία, Τρόμος\nΠώς επιλέγετε ποια ιστορία θα σχολιάστε;\nBy abuno, July 2, 2012 in Συγγραφικό στέκι\nΘα ήταν ενδιαφέρον να μάθουμε και με ποιά κριτήρια αποφασίζετε να σχολιάσετε μια ιστορία. Όταν μια ιστορία μένει ασχολίαστη, αυτό τι σημαίνει; ότι είναι υπεράνω κριτικής ή δεν είναι άξια σχολιασμού; Μήπως υπάρχει μεροληψία ως προς το ποιόν σχολιάζω;\nΠοιό είναι αυτό το στοιχείο που μας κάνει να θέλουμε να σχολιάσουμε μια ιστορία; και ποιο αυτό που μας ωθεί στο αντίθετο;\nΥπάρχουν κάποιοι που σχολιάζουν συγκεκριμένα άτομα; Αν ναι, γιατί;\nΣκοπός αυτού του προβληματισμού, δεν είναι να φέρει στην επιφάνεια τυχόν ''κλίκες'', ούτε υπονοεί κάτι πίσω από αυτά που γράφονται. Είναι απλά κάποιες απορίες που είχα σχεδόν από τότε που μπήκα και εγώ σε αυτή τη μεγάλη και όμορφη παρέα.\nEdited July 2, 2012 by abuno\nΔυστυχώς όπως θα προσέξεις, οι περισσότερες κριτικές έχουν να κάνουν με διαγωνισμούς. Κακώς, γιατί υπάρχουν και πολλά άλλα στη βιβλιοθήκη, τα οποία συνήθως τα προσπερνάμε.\nΕγώ πάντως συνηθίζω να σχολιάσω ό,τι διαβάσω. Τώρα, αν έχω καιρό να κάνω κάποιο σχόλιο εκτός διαγωνισμών, είναι λάθος από μέρους μου. Πάει να πει ότι δεν έχω διαβάσει.\nΑυτό είναι κάτι που ίσως θα ήταν προτιμότερο να το κουβεντιάσουμε αλλού, abuno. Τοποθετώ τον εαυτό μου στην ερώτηση από την πλευρά του συγγραφέα κι όχι στη θέση του σχολιαστή, και σε αυτή ακριβώς την παραδοχή στηρίζομαι. Γιατί δεν ανοίγεις ένα τόπικ, να το κουβεντιάσουμε αυτό; Εμένα θα με ενδιέφερε κάτι τέτοιο, αλλά δε θα ήθελα να μπερδέψω και πάλι την κουβέντα με οφ-τόπικ τοποθετήσεις.\nΚαι μιας και ήδη χρησιμοποιήθηκε το Ο.Τ. , ας το χρησιμοποιήσω κι εγώ. Δε μου αρέσει και πάρα πολύ να με λένε ούτε αυτάρεσκη ούτε γενιοφόρα. Ξεκινάω την κριτική μου πρώτα από τον εαυτό μου, πριν αρχίσω να κάνω ερωτήσεις στους άλλους για τη συμπεριφορά τους. Λέω πρώτα ευχαριστώ και μετά "γιατί". Ήλπιζα η κοινότητα να το ξέρει πια αυτό για μένα. Αν όχι, αν η συμπεριφορά μου δεν είναι η σωστή, θα το εκτιμούσα αν λάμβανα ένα πμ με σχόλια επ' αυτής, πριν γίνουν δημόσια οι χαρακτηρισμοί.\nΔεν υπήρχε τίποτα το προσωπικό. Ούτε καμιά επιθετική διάθεση.\nΑν θέλει και μπορεί κάποιος mod ας μεταφέρει το τόπικ.\n1) Θα ήταν ενδιαφέρον να μάθουμε και με ποιά κριτήρια αποφασίζετε να σχολιάσετε μια ιστορία.\n2) Όταν μια ιστορία μένει ασχολίαστη, αυτό τι σημαίνει; ότι είναι υπεράνω κριτικής ή δεν είναι άξια σχολιασμού;\n3) Μήπως υπάρχει μεροληψία ως προς το ποιόν σχολιάζω;\n4) Ποιό είναι αυτό το στοιχείο που μας κάνει να θέλουμε να σχολιάσουμε μια ιστορία; και ποιο αυτό που μας ωθεί στο αντίθετο;\n5) Υπάρχουν κάποιοι που σχολιάζουν συγκεκριμένα άτομα; Αν ναι, γιατί;\nΑρχικά, να πω ότι ευχαριστώ για την κατανόηση. Μερικές φορές κι εγώ και όλοι μας ξεχνάμε ότι πίσω από τα γράμματα στην οθόνη υπάρχει άνθρωπος κι όχι μηχανάκι.\nΝα απαντήσω πρώτη λοιπόν.\n1) Πλέον έχω καταντήσει να σχολιάζω ιστορίες μόνο όταν είμαι υποχρεωμένη. Δηλαδή ότι παίρνω μέρος σε κάποιο διαγωνισμό, είτε ως συμμετέχουσα είτε ως διοργανώτρια. Τα σχόλια που υποχρεούμαι να κάνω με μπουκώνουν και δε μου μένει καρδιά να κάνω σχόλια εκτός διαγωνισμών, εκεί που ξέρω ότι χρειάζονται περισσότερο. όλο λέω ότι θα πάψω να λαμβάνω μέρος σε διαγωνισμούς για να ασχοληθώ με τις Βιβλιοθήκες. Κι όλο το αναβάλω. Οπότε Ένοχη σ' αυτό.\nΌταν, εις όχι όσο πρέπει εγγύς παρελθόν, σχολίαζα στις Βιβλιοθήκες, προτιμούσα νέες ιστορίες και νέους συγγραφείς. Επίσης προτιμούσα τις ιστορίες που είχαν μικρό μέγεθος ή που τουλάχιστον ήταν αυτοτελείς. όσο και να προσπάθησα μου ΄ταν πολύ δύσκολο να κάνω σχόλια για ένα κείμενο μεγέθους μυθιστορήματος που ανέβαινε κεφάλαιο-κεφάλαιο, ειδικά αν δεν ήταν στην καλύτερη δυνατή φόρμα (ορθογραφικά, τυπογραφικά, προβλήματα στίξης, κλπ).\n2) Θεωρώ ότι καμιά ιστορία δεν είναι ανάξια σχολιασμού και φυσικά καμιά ιστορία υπεράνω κριτικής. Μπορεί να χάθηκε κάτω από τόνους σχολίων σε ιστορίες διαγωνισμών. ή μπορεί να δυσκολεύεσαι να πεις αυτά που θες χωρίς να πληγώσεις τον άλλον (αν είναι κάτι τόοοοοσο κακό στην τελική). Στην καλή ιστορία, που ίσως και να μην χρειάζεται σχόλια, είσαι τόσο ενθουσιασμένος που τη διάβασες, που σίγουρα θα πατήσεις ένα "Μπράβο, ρε φίλε, με έστειλες". Προσωπικά συμπεραίνω ότι δεν έχουμε πολλά σχόλια, γιατί δε διαβάζει πολύς κόσμος από τις Βιβλιοθήκες καθ' εαυτές.\n3) Θεωρώ από πλευράς μου πως όχι. Κάνω πολλές φορές αυτή τη δουλειά στο παρασκήνιο (σχολιάζω λεπτομερώς κείμενα, που μου στέλνουν σουφουφίτες ή μη-σουφουφίτες και που χρειάζονται ψείρισμα.) Δεν έχω πει ποτέ όχι σε κανέναν, αλλά έχω πει πολλές φορές "όχι τώρα". Έχω και προσωπικά σχέδια και πρέπει να βάζω και προτεραιότητες. Με τούτα και με κείνα, το "όχι τώρα" πέφτει και στα μούτρα των κειμένων της Βιβλιοθήκης...\n4) Θέλω να σχολιάζω ιστορίες που πιστεύω ότι μπορώ να βοηθήσω να γίνουν καλύτερες. Με απωθεί η ιδέα ότι θα σχολιάσω και ο χρόνος κι ο κόπος μου θα πάει στο βρόντο, είτε γιατί ο συγγραφέας περνιέται για ντίβα και δεν ακούει τι του λέω, είτε γιατί προσπαθεί να αλιεύσει μπράβο κι όχι να βελτιωθεί.\n5) Νομίζω ότι υπάρχουν κάποιοι που σχολιάζουν συγκεκριμένα είδη. Ας πούμε εγώ σπάνια θα σχολιάσω κάτι στη βιβλιοθήκη της εφ. Δε μου πολυαρέσει, να πω την αλήθεια μου, προτιμώ να διαβάζω φάντασι ή τρόμο. Δεδομένου του ότι εφ γράφουν συγκεκριμένα άτομα, υποθέτω ότι θα φαίνεται σαν να μη θέλω να σχολιάζω αυτούς τους συγκεκριμένους.\n1) Το πρώτο και βασικότερο είναι αν θέλω ή πρέπει να διαβάσω την ιστορία. Δυστυχώς, βρίσκω όλο και πιο δύσκολο να διαβάζω στο PC και αυτό μειώνει αρκετά την ενασχόλησή μου με τις βιβλιοθήκες, περιορίζοντάς την κυρίως σε διαγωνισμούς.\nΤο δεύτερο είναι το αν αισθάνομαι ότι έχω να πω κάτι χρήσιμο. Υπάρχουν φορές που μπορώ να διατυπώσω τη γνώμη μου, άλλες φορές όμως είτε με έχουν προλάβει άλλοι 10 ή δεν έχω κάτι να πω.\nΤο τρίτο είναι το αν θα έχω το χρόνο και την ενέργεια να κάνω κριτική. Ένα ξεψάχνισμα κειμένου είναι "θάνατος", θέλει μία ώρα και βάλε για μία σύντομη ιστορία (μου έχει τύχει να διαβάζω έτσι ιστορία 3000 λέξεων για ένα τριήμερο) και απαιτεί και προσοχή.\nΜία παραγραφούλα με τα θετικά και τα αρνητικά σαφώς και θέλει λιγότερο χρόνο.\nΤέλος, δεν πρόκειται να αφιερώσω παραπάνω χρόνο στην κριτική από όσο πιστευώ ότι θα αφιερώσει ο συγγραφέας στην ιστορία του από εκεί και πέρα.\n2) Τις περισσότερες φορές ότι έχει διαβαστεί από λίγους. Οι κριτικές είναι συνάρτηση των αναγνωστών.\n3) Κατά κάποιον τρόπο ναι. Ξέρω πχ ότι υπάρχουν άτομα που δε θέλουν κριτικές, θέλουν σχόλια. Ε, σε αυτούς θα δώσω σχόλια. Ξέρω άτομα που αντιδρούν άσχημα στο σχολιασμό. Αυτούς θα τους αγνοήσω. Γενικά πάντως, προσπαθώ να μην κάνω συνέχεια στους ίδιους αναλυτικά σχόλια, πιάνω συνήθως νέα μέλη.\n4) Αυτό δεν είναι επιστήμη, είναι τέχνη. Πάντως, το να μου δείχνει ο συγγραφέας ότι προσπαθεί να βελτιωθεί με ωθεί να δώσω και εγώ πιο αναλυτική κριτική.\n5) Υπάρχουν κάποιοι που διαβάζουν συγκεκριμένα άτομα. Και όταν λέω διαβάζουν εννοώ ότι διαβάζουν ότι γράφουν. Είναι πιο πιθανό λοιπόν να σχολιάσουν κείμενά τους.\nΔιαβάζω σχεδόν ό,τι ανεβαίνει στις 3 Βιβλιοθήκες (αποφεύγω να διαβάσω σειρές, που δεν ξέρω και πόσο θα κρατήσουν ή αν θα μείνουν ανολοκλήρωτες). Προσπαθώ να αφήσω ένα σχόλιο στις περισσότερες απ' αυτές, επειδή πιστεύω ότι ακόμη κι αν το σχόλιο δεν είναι τόσο χρήσιμο στα τεχνικά της ιστορίας, για τον συγγραφέα αξίζει να ξέρει ότι ένας παραπάνω διάβασε αυτό που έγραψε.\nΔεν με θεωρώ καλό στην κριτική κειμένων, αλλά είναι μια διαδικασία μέσα από την οποία μαθαίνω κι εγώ κάποια πράγματα. Συνήθως, στις ιστορίες που μου αρέσουν δεν έχω και πολλά να πω. Ειδικά σε συγγραφείς που είναι καλύτεροι από μένα νιώθω ότι η γνώμη δεν έχει και πολλή σημασία. Πάντως, κάποιες φορές, και ειδικά όταν πρόκειται για νέα μέλη (και στο φόρουμ και στη συγγραφή) προσπαθώ για κάτι λίγο παραπάνω εποικοδομητικό. Κι ελπίζω, μέσα από αυτή τη διαδικασία, να μπορώ να κάνω καλύτερους σχολιασμούς στο μέλλον.\nΓια μένα δεν είναι πολύ ξεκάθαρη η ερώτηση. Η ερώτηση είναι α) γιατί επιλέγω να σχολιάσω ένα κείμενο ή γενικά β) γιατί επιλέγω να διαβάσω ένα κείμενο;\nΗ απάντηση στο πρώτο μπορεί να απαντηθεί καλύτερα αν η ερώτηση ήταν: γιατί δεν επιλέγω να σχολιάσω ένα κείμενο που έχω διαβάσει\nΔεν σχολιάζω ένα κείμενο που έχω διαβάσει για δυο λόγους:\nα) Δεν μ' άρεσε το κείμενο, και δεν έχω κάποια αντικειμενική εξήγηση. Δηλαδή ότι και να έγραφα δεν ξέρω αν θα ωφελούσε τον συγγραφέα, μπορεί μόνο να τον στεναχωρούσε.\nβ) Όλοι όσοι έχουν σχολιάσει έχουν γράψει ότι θα έγραφα κι εγώ και με έχουν καλύψει τελείως.\nΕπιλέγω να διαβάσω ένα κείμενο καθαρά λόγω του συγγραφέα. Και για να εξηγήσω, επειδή:\nα) Πάντα μ' αρέσουν οι ιστορίες που γράφει, άρα η απόλαυσή μου είναι εγγυημένη.\nβ) Εκτιμώ το πρόσωπο του\nγ) Μου έχει ζητήσει να διαβάσω το διήγημά του/της\nδ) Είναι καινούριος στο φόρουμ\nε) Έχει διαβάσει δικό μου διήγημα και το έχει σχολιάσει και για αυτό θέλω να του το ανταποδώσω.\nΠάντως όντως όσο λιγότερα σχόλια έχει μια ιστορία τόσο πιο πολύ με προσελκύει να τη διαβάσω για να σχολιάσω.\nΠότε σχολιάζετε μια ιστορία;\nΑμέσως μετά την πρώτη ανάγνωση ή κρατάτε σημειώσεις;\nΈχει σημασία τελικά αυτό το δίλημμα;\nΈνα άμεσο σχόλιο, είναι πιο εύστοχο εκ των πραγμάτων απέναντι σε μια αποστασιοποιημένη κριτική;\nΣχολιάζω ιστορίες, όταν έχω χρόνο. Αυτός είναι το αφεντικό! Απο εκεί και πέρα σχολιάζω όποια ιστορία μου προσελκύσει το ενδιαφέρον είτε λόγω τίτλου είτε λόγω θέματος είτε λόγω συγγραφέα.\nΤοποθετούμαι σε κάθε ιστορία που διαβάζω έστω και για να πω συγχαρητήρια. Αν δεν γράψω κάτι τότε δεν την έχω διαβάσει. Σίγουρα πολλές και εξαιρετικές ιστορίες μού έχουν διαλάθει της προσοχής. Δυστυχώς!\nΚαι ναι, υπάρχουν συμπάθειες. Λογοτεχνικές συμπάθειες. Κάποιοι μού ταιριάζουν καλύτερα, λογοτεχνικά πάντοτε μιλώντας.\nΜακάρι να μπορούσα να σχολίαζα περισσότερο. Αυτό είναι κάτι που με προβληματίζει πολύ. Δεν θέλω να φαίνομαι σνομπ! Είμαι καλό παιδί και στρώνω μόνος το κρεβάτι μου...\nΌπως έχω πει και άλλη φορά, θέλω σιγά- σιγά να αρχίσω να διαβάζω και να σχολιάζω ιστορίες μελών. Μονάχα όμως εκείνων που δεν θυμώνουν με τις αρνητικές κριτικές. Δεν ξέρω ποιοι μπορεί να είναι αυτοί, απλά γνωρίζω ότι υπάρχει αυτό το φαινόμενο. Αυτό είναι για μένα το πιο σημαντικό απ' όλα, το να μπορείς να συνεννοηθείς με τον άλλον. Και φυσικά ο ελεύθερος χρόνος που τις περισσότερες φορές είναι περιορισμένος.\nEdited October 19, 2012 by Δημήτρης\nΩραία όλα αυτά, αλλά ξαναρίξτε μια ματιά στην τελευταία ερώτηση...\nEdited October 19, 2012 by abuno\nΠροσπαθώ να σχολιάσω αμέσως μετά την ανάγνωση της ιστορίας. Και αφού το κάνω, διαβάζω και τα σχόλια των άλλων μελών έτσι ώστε να μην επηρεάζομαι. Αν δεν σχολιάσω κατευθείαν, είναι επειδή θα είμαι κουρασμένος ή επειδή δεν θα έχω χρόνο. Οπότε και θα κρατήσω σημειώσεις σ' ένα word, για να μην ξεχάσω αυτά που θέλω να πω. Και για μένα τουλάχιστον δεν νομίζω να έχει ιδιαίτερη σημασία αυτό, το πότε δηλαδή θα σχολιάσει κανείς. Υπό την προϋπόθεση φυσικά, να μην περάσει ένα κάποιο χρονικό διάστημα. Όσο για το τελευταίο, είναι στην κρίση του καθενός πιστεύω.\nΔημήτρη, το ίδιο κάνω και εγώ. Σχολιάζω την ιστορία αμέσως μετά την ανάγνωση ώστε να είναι ''φρέσκια'' στο κεφάλι μου και ''ζεστή'' στην καρδιά μου.\nΔεν κρατάω σημειώσεις. Έτσι πιστεύω ότι αποτυπώνω καλύτερα τα συναισθήματα που μου προκάλεσε το διήγημα.\n1) (Διαβάζω και) σχολιάζω ιστορίες συγγραφέων που ξέρω ότι πληρούν κάποιες βασικές προδιαγραφές ποιότητας και δε θα μου βγάλουνε τα μάτια.\n2) Σχολιάζω μόνο ιστορίες συγγραφέων που ξέρω ότι θα βοηθηθούν απ' τα σχόλιά μου\n3) Προσπαθώ να διαβάζω και καινούργιες ιστορίες, καινούργιων συγγραφέων, αλλά ξέρω απ' την πρώτη παράγραφο αν θα διαβάσω (και θα σχολιάσω) το υπόλοιπο.\n4) Όταν πρόκειται να κάτσω και ν' ασχοληθώ σοβαρά με μια κριτική, θα διαβάσω τουλάχιστον δυο φορές την ιστορία και θα κάνω τα σχόλιά μου πάνω στο κείμενο αυτό καθ' εαυτό, με όσες περισσότερες λεπτομέρειες μπορώ.\nΕίναι πολύ σκληρό αυτό και ίσως άδικο, αλλά έχω να κάνω πολύ καλύτερα πράγματα με τον χρόνο μου απ' το να τον "σπαταλάω" σε πράγματα που θεωρώ ότι δε βοηθάνε κανέναν.\nΟι σημειώσεις πιστεύω ότι είναι καλές και χρειάζονται. Π.χ. έχει τύχει να διαβάσω μία ιστορία, να έχω προσέξει μία πρόταση που μου άρεσε πολύ, και το τέλος της ιστορίας να είναι ακόμη μακριά. Και να θέλω με το πέρας της ανάγνωσης, να σταθώ σ' αυτή την πρόταση. Επειδή δεν μ' εμπιστεύομαι ότι θα το θυμηθώ, το σημειώνω για να είμαι σίγουρος. Όμως καταλαβαίνω τι θέλεις να πεις και συμφωνώ.\nΕ άμα είναι έτσι, τότε μην διανοηθείς ποτέ σου να διαβάσεις τίποτα δικό μου αν κάτσω ποτέ να γράψω\nΜωρέ, γράψε εσύ και βλέπουμε. :Ρ\nΕγώ πάντως αποφάσισα να μην διαβάζω ΤΙΠΟΤΑ απ' την οθόνη. Μου βγαίνουν τα μάτια βρε αδελφέ, δεν το αντέχω. Οπότε έκανα το εξής απλό: Μάζεψα καμια εκατοστή σελίδες από το τρομοφόρουμ, τις εκτύπωσα και τις διάβασα σερί.\nΤο συνιστώ σε όλους, για τον εξής λόγο: Πρώτον, έτσι δεν βγάζουμε τα μάτια μας και μπορούμε να διαβάζουμε ξαπλωτοι και άνετοι. Δεύτερον, ενθαρύνουμε τους άλλους να γράφουν και μερικές σελίδες παραπάνω και όχι μόνο μικρά "viewer friendly" κειμενα. Ας πούμε εμένα που τις τυπώνω με βολεύουν αφάνταστα οι μεγάλες ιστορίες, διότι συμπληρώνονται πιο γρήγορα έτσι οι 100 σελίδες που θα εκτυπώσω.\nΕντομεταξύ στην κριτική δεν είμαι καθόλου καλός διότι στο 90% των ιστοριών εντοπίζω αρετές. Χώρια που ποτέ δεν είμαι σίγουρος ότι το κάτι που δεν μου άρεσε εντός τους ισχυει αντικειμενικά. Το λέω πάντως ως πρόταση μήπως και πέσω μέσα.\nΣτο σύνολο όμως των ιστοριών, παρατηρώ ότι το μικρό, viewer friendly μέγεθος παρασύρει πολλές φορές τη θεματολογία και τη διαπραγμάτευση έτσι ώστε έχουμε έναν ή δύο ήρωες που μεταβαίνουν από μια κατάσταση Α σε μια κατάσταση Β, χωρίς να γίνονται "πολλά πράγματα". Κι όλα αυτά για να τη διαβάσει ο κόσμος από την οθόνη, συνήθως με διάθεση αγγαρίας, οπότε μοιραία θα επιλέξει το μικρό μέγεθος.\nΦοβάμαι όμως μην τυχόν καθιερωθεί ένα greek wave που θα δίνει έμφαση στον ψυχισμό των ηρώων (πραγμα που είναι καλό) και που θα μοιάζει με στιγμιότυπο φωτογραφίας (πράγμα που όταν επαναλαμβάνεται από πολλλούς, καταντά κουραστικό). Ή θα μοιάζει με δείγματα γραφής σε απλά θέματα. Με λίγα λόγια το μέγεθος πολλές φορές περιορίζει και τη θεματολογία. Αυτά όσον αφορά το όλο σύνολο, στο οποιο είμαι πολύ αυστηρός γιατί τα τυπώνω κι επομένως δεν με ενδιαφέρει αν είναι μικρά, μεσαία ή μεγάλα.\nΜεμονωμένα για την κάθε ιστορία, πιάνω τον εαυτό μου πολλές φορές να ζορίζεται να βγάλει αυστηρότητα και να κάνει κριτική. Το πολύ να ρίξω καμια προταση για το τι θα λειτουργούσε καλύτερα.\nΑ! Κι ενώ από το εμπόριο προμηθεύομαι και διαβάζω ΚΑΙ επιστημονική φαντασία εκτός από τρόμο, εδώ επέλεξα να διαβάζω μόνο τρόμο.\nEdited January 9, 2013 by alien666


Χρήσιμα Tips για την Βαλίτσα των Διακοπών σου - Raxsta\nΑρχική/Anna Raxevsky Blog/Χρήσιμα Tips για την Βαλίτσα των Διακοπών σου\nΠΩΣ ΘΑ ΟΡΓΑΝΩΣΕΙΣ ΣΩΣΤΑ ΤΗ ΒΑΛΙΤΣΑ ΤΩΝ ΔΙΑΚΟΠΩΝ ΣΟΥ\nΤο καλοκαίρι είναι εδώ και οι διακοπές που σχεδίαζες έναν ολόκληρο χρόνο πλησιάζουν! Έχεις κάνει όλα τα διαδικαστικά που έχουν σχέση με το ταξίδι, τη διαμονή σου, τα εισιτήρια σου, έχεις βρει την κατάλληλη παρέα και έχει μείνει το πιο βαρετό και πολύπλοκο κομμάτι για το τέλος: η οργάνωση της βαλίτσας. Για να γίνει πιο εύκολη και πιο ευχάριστη αυτή η διαδικασία ακολούθησε τα παρακάτω βήματα:\n1) Πριν ξεκινήσεις να γεμίζεις τη βαλίτσα σου, γράψε μία λίστα με τα πράγματα που θα χρειαστείς τις μέρες των διακοπών σου. Αφιέρωσε αρκετό χρόνο σ’ αυτό, προσπαθώντας να κάνεις συνδυασμούς ρούχων και αξεσουάρ που θα φορέσεις.\n2) Προσπάθησε να επιλέξεις ρούχα ευκολοφόρετα , κομμάτια που συνδυάζονται μεταξύ τους. Για παράδειγμα ένα floral & ένα μαύρο παντελόνι ή ένα basic λευκό t-shirt μπορούν να φορεθούν περισσότερες από μία φορές με διαφορετικά συνδυαστικά κομμάτια. Επίσης 2,3 αέρινα φορέματα με τα κατάλληλα αξεσουάρ και σανδάλια είναι σίγουρα κομμάτια που θα φορέσεις στις διακοπές σου.\n3) Αν οι διακοπές σου είναι σε κάποιο νησί, πάρε μαζί σου αρκετά μαγιό και παρεό γιατί τις περισσότερες ώρες της ημέρας θα είσαι στη θάλασσα, οπότε τα υπόλοιπα ρούχα ας καταλαμβάνουν τον λιγότερο χώρο στη βαλίτσα σου.\n4) Σχετικά με τα καλλυντικά που θα πάρεις μαζί σου, επίλεξε μικρές συσκευασίες για να εξοικονομήσεις χώρο, και προτίμησε να τα βάλεις σε αδιάβροχη συσκευασία για να αποφύγεις τυχόν διαρροή των υγρών προϊόντων. Σε μεγάλη συσκευασία να είναι μόνο το αντηλιακό σου!\n5) Στο εσωτερικό των παπουτσιών σου, μπορείς να βάλεις κάλτσες έτσι ώστε να μην χάσουν τη φόρμα τους μέσα στη βαλίτσα.\n6) Προτίμησε ρούχα που δεν τσαλακώνονται εύκολα. Καμιά μας δεν έχει διάθεση να σιδερώνει στις διακοπές της.\n7) Μην ξεχάσεις να πάρεις μαζί σου κάποιο πανωφόρι Ιδανικά ένα τζιν μπουφάν ή μία πλεχτή ζακέτα σε ουδέτερο χρώμα μπορούν να φορεθούν σχεδόν με όλα τα outfits που έχεις επιλέξει, τις δροσερές νύχτες του καλοκαιριού αλλά και κατά την διάρκεια του ταξιδιού, μέσα στο καράβι κάνει κρύο!\n8) Τσέκαρε ξανά την βαλίτσα σου πριν την κλείσεις και μην διστάσεις να αφαιρέσεις κάτι. Σίγουρα έχεις πάρει περισσότερα απ’ όσα χρειάζεσαι.\nΈχοντας μαζί σου την σωστά οργανωμένη βαλίτσα αλλά κυρίως την καλή σου διάθεση μπορείς να ξεκινήσεις για τις καλύτερες διακοπές της ζωής σου!\nΗ RAXSTA by Anna Raxevsky σου προτείνει σύνολα για όλες τις ώρες της ημέρας στην διάρκεια των διακοπών και σε Super εκπτωτικές τιμές!


Στις 15-5-02, στο Δημοτικό Θέατρο του Πειραιά, εγκαινιάστηκε η 7η ατομική έκθεση ζωγραφικής της γνωστής συμπατριώτισσας κ. Θωμαΐδας Κουτσολιάκου.\nΗ καλλιτέχνιδα επιδόθηκε στην ζωγραφική από τα μικράτα της. Η αγάπη της για την εικαστική τέχνη επιβραβεύτηκε ενωρίς με την δημιουργία αξιόλογων έργων της, με θέματα εμπνευσμένα - κυρίως - από τις φυσικές Μανιάτικες ομορφιές και τα Πυργόσπιτά της.\nΤο 1999 και το 2000, με συμμετοχή της σε ομαδικές εκθέσεις στην Αθήνα, τιμήθηκε με Β' έπαινο και Α' βραβείο αντίστοιχα.\nΗ εμπνευσμένη, από την αγάπη της για την Μάνη, καθοδήγηση του χρωστήρα της είναι ολοφάνερη και μεγαλόπρεπη.\nΗ θεματογραφική πληρότητα των έργων της συντίθεται από αρμονικό συνταίριασμα χρωματικής φωτοσκίασης σε φόντο γαλάζιας αναλαμπής.\nΗ ποιητική ευαισθησία και ο λατρευτικός σεβασμός της καλλιτέχνιδας στην πατρώα γη και την ιστορία της αναδεικνύεται σε φυσική απαλότητα και προσδίδει στην ταπεινοσύνη της Μανιάτικης σύνθεσης την μεγαλοπρέπεια και την περηφάνεια που αναδύεται από την ιερότητα του χώρου.\nΗ κ. Κουτσολιάκου, ως αυτοδίδακτη, ανάδειξε το σπινθηροβόλημα του έμφυτου τάλαντου που, ως δώρημα τέλειον, ενοικούσε επιλεκτικά στην ψυχή της. Και με αληθινή αγάπη και θεία προσήλωση, περίτεχνα ενορχήστρωσε, με μπαγκέτα τον χρωστήρα της, συνθέσεις, υψηλής αισθητικής.\nΕλευθερώνοντας το θέμα της από τρεχάμενες καθιερώσεις το αναπέταξε σε προσέγγιση στατικής κίνησης και ρεαλιστικής μεταρσίωσης.\nΗ καλλιτέχνιδα με το ερευνητικό της πνεύμα αναπτύσσει το έργο της με πλαστικότητα και υποβλητικότητα.\nΗ ζωγράφος φαίνεται να πιστεύει πως η ζωγραφική δεν είναι τεχνική, αλλά έμπνευση, ενέργεια προσωπική.\nΚαι με αυτήν την στόχαση η προσφορά της θα γίνεται ολοένα και γονιμότερη.


Τροφές που μειώνουν το στρες. - Βοτανολογικά\nΑρχική ΔΙΑΤΡΟΦΗ Τροφές που μειώνουν το στρες.\nΤροφές που μειώνουν το στρες.\nΠροηγούμενο άρθροΑναλυτικός κατάλογος: Πόσο διατηρείται κάθε τρόφιμο σε ψυγείο και κατάψυξη\nΕπόμενο άρθροΟυλίτιδα, το δεκατριάρι που ανακουφίζει.\nΤα ροφήματα της αντιγήρανσης.\nBότανα που αυξάνουν την λίμπιντο και θεραπεύουν προβλήματα ανικανότητας.


Η ιστορία της αντρικής φορεσιάς στην Κρήτη (φωτογραφίες, video) – GREEK WORLD MEDIA\nΟι Κρητικοί μετά την κατάκτηση του νησιού από τους Βενετούς, και για δυο περίπου αιώνες, συνεχίζουν να φορούν το βυζαντινό ένδυμα που φόρεσαν μετά την απελευθέρωση της Κρήτης από τους Σαρακηνούς (961), όπως αυτό μας παρουσιάζεται από εκθέσεις Βενετών Προβλεπτών, κρητικά κείμενα και, κυρίως, από τοιχογραφημένες βυζαντινές και μεταβυζαντινές εκκλησίες. Το βυζαντινό στιχάριο (μακρύ ριχτό ρούχο μέχρι τους αστράγαλους σχεδόν) κυριαρχεί, ενώ οι νεότεροι στην ηλικία φορούν ρούχο πάνω από το γόνατο με ζώνη στη μέση και τη χαρακτηριστική κάλτσα από κάτω. Τα ρούχα της περιόδου αυτής χαρακτηρίζονται από έντονα και ποικίλα χρώματα.\nΜε την πάροδο του χρόνου οι Κρήτες, ακολουθώντας το νέο ρεύμα ή και κατόπιν διαταγών, ντύνονται σύμφωνα με τη βενετσιάνικη μόδα ανάλογα με την τάξη που ανήκουν και το επάγγελμα που εξασκούν. Αυτά, βέβαια, όσον αφορά στους εύπορους και τους αξιωματούχους, γιατί οι αγρότες και γενικά οι κάτοικοι της υπαίθρου που έπασχαν οικονομικά από την αφαίμαξη των Βενετών είχαν καταντήσει κουρελήδες και ο καθένας ντυνόταν με ότι έβρισκε ίσα για να καλύψει τη γύμνια του. Αυτή ήταν η κρητική ενδυμασία μέχρι το μισό περίπου του 16ου αιώνα.\nΑλίκαμπος Αποκορώνου, εκκλησία της Παναγίας, 1316. Οι κτήτορες του ναού με το χαρακτηριστικό βυζαντινό ένδυμα, το «στιχάριο», έναν μόλις αιώνα μετά την κατάκτηση της Κρήτης από τους Βενετούς.\nΚάντανος Σελίνου, εκκλησία του Μιχαήλ Αρχαγγέλου, 1328. Το βυζαντινό «στιχάριο», σε διάφορα σχέδια και χρωματισμούς, συνεχίζει να φοριέται από την άρχουσα τάξη της Κρήτης.\nΑκούμια, Μεταμόρφωση Σωτήρα, 1389. Αρχίζει και αλλαζει η μόδα, αρχικά η ανδρική. Το ανδρικό ένδυμα κονταίνει ελαφρά καιμπαίνει ζώνη στη μέση, ενώ σταπόδια μπαίνει η χαρακτηριστική «κάλτσα».\nΣφακιανός του 16ου αιώνα.\nΚρητική ενδυμασία του 17ου αιώνα. Εμφανίζεται για πρώτη φορά η βράκα.\nΗ ανδρική φορεσιά αποτελείται από διάφορα μέρη. Αυτά ράβονται από ειδικούς τεχνίτες τους επονομαζόμενους τερζήδες. Τα τμήματα αυτά είναι: βράκα, κάλτσες, γελέκι (κλειστό ή ανοιχτό ), «μεϊτάνι», «καπότο», πουκάμισο, ζώνη, σπαστό φεσάκι, ή «σαρίκι», ασημομάχαιρο, «καδένα» και «στιβάνια».\nΦορεσιά της φυλής Ζουάβα\nΗ άποψη ότι η βράκα ήταν άγνωστη στην Κρήτη πριν από την τουρκική κατάκτησή της δεν είναι εξακριβωμένη. Το πιο πιθανό είναι να παρέλαβαν οι Κρητικοί μια μορφή βράκας από τους πειρατές της Αλγερίας ή της Τύνιδας, καθώς είχαν έλθει σε κάποια σχέση. Και αυτοί όμως την είχαν πάρει από τους Καβίλους της ορεινής περιοχής Τζουρτζούρα της Αλγερίας, και συγκεκριμένα από την φυλή των Ζουάβα, η οποία αποτελεί κλάδο της μεγάλης Βερβερικής φυλής, η οποία παραδοσιακά προμήθευε πολεμιστές στο Αλγέρι και στην Τύνιδα. Αξιοπρόσεκτη είναι η καταπληκτική ομοιότητα της παραδοσιακής ανδρικής κρητικής φορεσιάς με την παραδοσιακή φορεσιά των ανδρών της φυλής των Ζουάβα. Το 16 ο αιώνα, πειρατές που λυμαίνονταν τη Μεσόγειο φορούσαν ένα είδος βράκας που συνοδευόταν από γιλέκο, φέσι με ή χωρίς σαρίκι, φαρδιά ζώνη και χαμηλές μπότες. Οι Κρήτες ναυτικοί, σαν ιδιώτες ή σαν εργάτες στα βενετσιάνικα πλοία αναγκάζονταν πολλές φορές να φορούν ρούχα όμοια με των πειρατών ώστε αυτοί να τους μπερδεύουν και ωσότου να γίνει αντιληπτό το τέχνασμα οι ναυτικοί να έχουν απομακρυνθεί από τους πειρατές. Είναι λογικό σε εποχές μεγάλης οικονομικής δυστυχίας για τους φτωχούς χωρικούς της Κρήτης, αυτοί να συνεχίζουν να φοράνε το ναυτικό αυτό ένδυμα και μετά την αποστράτευσή τους από τα καράβια, μην έχοντας άλλα ρούχα και με τη σιωπηρή ανοχή των Βενετών. Έτσι καθιερώθηκε η βράκα σαν επίσημο ένδυμα των Κρητικών.\nΣτη δυτική Κρήτη την ονομάζουν «κάρτσα», ενώ στην ανατολική «σ(χ)ιαλβάρι». Επικράτησε, όμως, σε ολόκληρη την Κρήτη να λέγεται, χρησιμοποιώντας τον πληθυντικό των όρων, βράκες ή «σαλβάρια» και να εννοείται με αυτό, το σύνολο της φορεσιάς. Το ένδυμα αυτό συνεχίστηκε να φοριέται από όλους τους Κρήτες μέχρι τις αρχές του 20ου αιώνα.\nΗ βράκα φτιάχνεται κι αυτή από τσόχινο ύφασμα χρώματος βαθύ κυανού και κεντιέται με μαύρο γαϊτάνι στις ραφές και στις ποδαρές. Τη βράκα συμπληρώνουν οι κάλτσες, που παλιότερα αποτελούσαν ξεχωριστό τμήμα της φορεσιάς, ενώ αργότερα άρχισαν να ράβονται πάνω στη βράκα, στα δύο μπατζάκια της.\nΟ Ελευθέριος Βενιζέλος φορώντας γκιλότα, με τα παιδια του Κυριάκο και Σοφοκλή, στο Θέρισο.\nΜε το μεταναστευτικό ρεύμα προς τις Ηνωμένες Πολιτείες (για να πάει κανείς εκεί έπρεπε να αποβάλλει τη βράκα) και τον Α΄ Παγκόσμιο πόλεμο, οι Κρητικοί άρχισαν σιγά σιγά να αντικαθιστούν τη βράκα με την γκιλόττα, της οποίας η επίδραση προέρχεται από τους ιππείς των ευρωπαϊκών στρατευμάτων. Μπαίνει μέσα στα στιβάνια και συνδυάζεται με πουκάμισο, γελέκο και μεϊτάνι, πλατιά υφαντή ζώνη και μαύρο μαντήλι στο κεφάλι. Αυτόν τον τύπο φορεσιάς έβαλε και ο Ελευθέριος Βενιζέλος κατά το κίνημα του Θερίσου το 1905.\nΑπλοποίηση του τύπου αυτού αποτελεί ο συνδυασμός γκιλόττα, πουκάμισο, μαύρο μαντήλι και στιβάνια, ενδυμασία που φορέθηκε πολύ την περίοδο της εθνικής αντίστασης και που σώζεται ακόμα σε μερικά, ορεινά κυρίως, χωριά της Κρήτης.\nΤο πουκάμισο και το γελέκι\nΚρητικός στην περίοδο της Κρητικής πολιτείας, με λευκό πουκάμισο και γελέκι\nΠρώτα ο Κρητικός φοράει το πουκάμισο. Το λευκό φοριόταν στους γάμους στις χαρές και στα πανηγύρια, ενώ το μαύρο ήταν δείγμα πένθους. Οι Κρήτες, μετά το θάνατο του Ελευθερίου Βενιζέλου το 1936 φόρεσαν μόνιμα μαύρο πουκάμισο σε ένδειξη διαχρονικού πένθους και το βγάζουν μόνο στις χαρές.\nΣτη συνέχεια, πάνω από το πουκάμισο φοριέται το γελέκι. Είναι αχειρίδωτο (χωρίς μανίκια) και φτιάχνεται από τσόχα καλής ποιότητας χρώματος βαθύ μπλε. Διακρίνεται σε ίσιο ή ανοιχτό που αφήνει να φαίνεται το πουκάμισο και σε σταυρωτό που σταυρώνει με τα δυο πέτα του στο στήθος και κλείνει τελείως εμπρός και κουμπώνει στα πλάγια, με θελιές και κουμπάκια. Στα πέτα του γίνεται διακόσμηση με πολλαπλές σειρές από μεταξωτά σιρίτια χρώματος μαύρου ή βαθύ μπλε που ονομάζονται χάρτζα.\nΤα υποδήματα ή στιβάνια χρώματος άσπρου ή μαύρου ανάλογα με την περίσταση είναι ένα είδος μπότας που πρωτοφορέθηκε στις αρχές του 19 αιώνα από χωρικούς για την κάλυψη των ποδιών τους από τα αγκάθια και τα χαράκια που ήταν αναγκασμένοι συχνά να διαβούν, προκειμένου να ταΐσουν τα ζώα τους σε βουνά και άλλα δυσβάσταχτα μέρη. Φτιαγμένα α πό ανθρώπινα υλικά, 100% χειροποίητα, κατασκευάζονταν σύμφωνα με τις δικές τους ανάγκες. Τα πρώτα στιβάνια ήταν φτιαγμένα από: α) δέρμα ζώου το πάνω μέρος που καλύπτει το πόδι και β) από λάστιχο η σόλα που έβρισκαν από παραιτημένα λάστιχα αυτοκινήτων σε χωράφια και δρόμους.\nΠλέον μπορούμε να δούμε αρκετές παραλλαγές στα στιβάνια σε σχέση με το κλασσικό. Τα στιβάνια με ζάρες, το ζάρωμα δηλαδή στο καλούπι του στιβανιού για ένα διαφορετικό στυλ, τα τριζάτα στιβάνια, που τοποθετούνται μικρά ξυλάκια μέσα στη σόλα για να «τρίζουν», εξού και η ονομασία τους. Άλλη παραλλαγή είναι με πιέτες διάφορες κορδέλες δέρματος που τοποθετούνται γύρω από το υπόδημα για στολίδι και πολλά άλλα.\nΗ ζώνη που είναι υφαντή από λεπτό μαλλί ή καθαρό μετάξι, έχει χρώμα μπλε ή κόκκινο, το μήκος της είναι περίπου 8 μ. και το πλάτος της 50εκ.\nΑνδρική φορεσιά, με ζώνη, μαχαίρι και καδένα.\nΤαυτόχρονα με την ζώνη περνάει σε αυτή και το μαχαίρι με μαύρη λαβή (μαυρομάνικο) ή ανοιχτόχρωμη, που η μορφή της σε σχήμα V είναι μοναδική σε όλο τον κόσμο. Η θήκη του, από ακριβό, συνήθως μέταλλο (ασήμι), είναι διακοσμημένη με πλούσια ανάγλυφα σχέδια. Στα χρόνια της Βενετοκρατίας λεγόταν «μπουνιάλο» ή «πουνιάλο» επί Τουρκοκρατίας λεγόταν «πασαλής». Για περισσότερες πληροφορίες μπορούμε να διαβάσουμε το άρθρο «Το Κρητικό Μαχαίρι. Ιστορία, χαρακτηριστικά και παραδόσεις»\nΣτη συνέχεια κρεμιέται από το λαιμό η καδένα μοναδικό κόσμημα της φορεσιάς, που στο τελείωμα της συνδέεται το ρολόι το οποίο μπαίνει στο τσεπάκι του γελέκου.\nΤο φέσι ή μαντήλι ή σαρίκι\nΔιακρίνονται οι γηραιοί Κρήτες επαναστάτες Αναγνώστης Μάντακας και Χατζημιχάλης Γιάνναρης, στην τελετή ένταξης της Κρήτης στην Ελλάδα, φορώντας παραδοσιακό σπαστό φεσάκι με μαύρη φούντα.\nΤο παραδοσιακό κεφαλοκάλυμμα της φορεσιάς είναι το κόκκινο σπαστό φεσάκι με τη μαύρη φούντα ή το «σαρίκι» με την μορφή της μεγάλης μαντήλας. Μέχρι την εποχή του Μεσοπολέμου οι Κρητικοί φορούσαν κυρίως το σπαστό κόκκινο φεσάκι με τη μακριά φούντα, το οποίο, να τονίσουμε ότι, δεν έχει καμιά σχέση με το κωνοειδές φέσι των Τούρκων. Παράλληλα φορούσαν και το μεγάλο μαντήλι, που πριν πάρει το τούρκικο όνομα «σαρίκι» λεγόταν «πέτσα». Είδος «πέτσας» φορούσαν οι Κρητικοί από τα τέλη του 15ου αιώνα. Την τύλιγαν στο κεφάλι τους και άφηναν τις άκρες να πέφτουν στους ώμους, εμπρός και πίσω. Πιο παλιά την «πέτσα» τύλιγαν στο λαιμό, είχε φαρδύτερες άκρες, που έπεφταν στους ώμους και την έλεγαν «στόλα». Η «πέτσα» ονομαζόταν και «τζεβρές» , όταν οι Τούρκοι κατέλαβαν την Κρήτη. Το σαρίκι (μαντήλα), παλαιότερα, ήταν ένα μακρόστενο μεταξωτό πολύχρωμο μαντήλι, το περίφημο» «λαχουρί» με το οποίο αρκετοί Κρήτες τύλιγαν το σπαστό κόκκινο φεσάκι τους. Οι σημαντικότεροι αγωνιστές των Κρητικών Επαναστάσεων, από όλη την Κρήτη, φορούσαν το σπαστό φεσάκι με τη μακριά φούντα. Και είναι σίγουρο ότι αυτοί δεν θα έβαζαν στο κεφάλι τους κάτι τούρκικο, κάτι που δεν θα ήταν σύμφωνο με τη μακραίωνη παράδοση του τόπου μας.\nΗ ένδυση ολοκληρώνεται με το μεϊτάνι που μπαίνει πάνω από το γελέκι. Είναι ρούχο με μανίκια, μεσάτο και τελείως ανοιχτό μπροστά. Είναι φτιαγμένο από ύφασμα ίδια ποιότητας και χρώματος με το γελέκι και τη βράκα και κοσμείται με χάρτζα μαύρου χρώματος σε διάφορα σημεία του.\nΚρήτες του 1905, με τα μεϊτάνια τους\nΤις κρύες μέρες ο Κρητικός φοράει αναρριχτό (όχι από τα μανίκια) το καπότο. Αυτό είναι μια κοντή κάπα με κουκούλα φτιαγμένη από το ίδιο τσόχινο ύφασμα όπως και τα υπόλοιπα ρούχα. Έχει και αυτό πλούσια κεντήματα στους ώμους, τους αγκώνες στην πλάτη και στα δυο πέτα, ενώ εσωτερικά είναι επενδυμένο με κόκκινη τσόχα που και σε αυτή την πλευρά υπάρχουν εντυπωσιακά κεντήματα. Αυτά σχετικά με την ανδρική φορεσιά.\nΟι αδελφοί Μάντακα στους Λάκκους Χανίων το 1911, φορώντας καπότο.\nΗ χρυσοκεντημένη ανδρική κρητική φορεσιά\nΛιθογραφία από υδατογραφία του N.C. Sperling που απεικονίζει άνδρα ντυμένο με χρυσοποίκιλτη ενδυμασία (Μ. Μπενάκη).\nΤα τελευταία χρόνια προβλήθηκε από μερικούς ως η γαμπριάτικη ενδυμασία του Κρητικού. Οι τελευταίοι, στηρίχθηκαν στις λανθασμένες εκτιμήσεις, επί του θέματος, της κατά τα άλλα άξιας λαογράφου Αγγελικής Χατζημιχάλη, η οποία έχοντας στα χέρια της μια δωρηθείσα στο Μουσείο Μπενάκη χρυσοποίκιλτη φορεσιά από την Κρήτη, και χωρίς να κάνει επιτόπια έρευνα στη Μεγαλόνησο, γράφοντας για τις Ελληνικές εθνικές ενδυμασίες, στα μέσα της δεκαετίας του ’50 τη χαρακτήρισε αστική, γιορτινή Κρήτης. Ένας ισχυρισμός πέρα για πέρα λανθασμένος, αρκεί να σκεφτούμε ότι κανένας Κρητικός πριν το 1900 δεν φόρεσε φορεσιά με χρυσά χάρτζα, εκτός και αν ήταν Τουρκοκρητικός. Την εν λόγω ενδυμασία φόρεσαν μονάχα στις αρχές του 20ου αιώνα ελάχιστοι Κρήτες, ίσως μερικές δεκάδες, και ήταν αυτοί μερικοί «πριγκηπικοί», δηλαδή κάποιοι από αυτούς που υποστήριξαν τον πρίγκηπα Γεώργιο, το διάστημα που ήταν ύπατος αρμοστής Κρήτης (1898-1906), δηλώνοντας με αυτόν τον τρόπο τις πολιτικές τους πεποιθήσεις. Οι φιλοπριγκηπικοί εμπνεύστηκαν το χρυσό διάκοσμο στα ρούχα τους από τη χρυσοκεντημένη στολή των σωματοφυλάκων του ύπατου αρμοστή, τους περίφημους «καβάσηδες». Αλλά και η στολή των καβάσηδων ήταν απόλυτα επηρεασμένη και στο σχεδιασμό και στην ονομασία της από την τουρκική στρατιωτική στολή, σε μια εποχή που η Κρήτη βρισκόταν κάτω από την υψηλή κυριαρχία του Σουλτάνου. Να σημειωθεί ότι η λέξη «καβάσης» προέρχεται από την τουρκική λέξη «καβάς», που σημαίνει τον ένοπλο φρουρό του πασά ή της πρεσβείας, της παλιάς αυτοκρατορικής τουρκίας, ντυμένο με εντυπωσιακά χρυσοκεντημένη στολή.\nΜετά το 1913 που έγινε η επίσημη ένωση της Κρήτης με την Ελλάδα η παραδοσιακή κρητική φορεσιά της κρητικής Χωροφυλακής καθιερώθηκε ως η δεύτερη επίσημη ενδυμασία της ανακτορικής φρουράς. Έτσι, μέχρι σήμερα η μισή προεδρική φρουρά φοράει τη φουστανέλα και η άλλη μισή τη βράκα, το εσωτερικό δε του προεδρικού μεγάρου φρουρούν βρακοφόροι.\nΣήμερα, την κρητική παραδοσιακή φορεσιά οι μόνοι που τη φορούν ακόμη είναι οι χορευτές των παραδοσιακών συγκροτημάτων στους χορούς και στις παρελάσεις.\nΦΡΑΓΚΑΚΙ ΕΥ. (1960). Η λαϊκή τέχνη της Κρήτης, αντρική φορεσιά. Αθήνα.\nΠηγές: kritesad.gr, deredakis.blogspot.gr, mantinades.gr\nAuthor GREEK WORLD MEDIAPosted on February 5, 2017 February 5, 2017 Categories GREECE, WORLD\nPrevious Previous post: Τρία κάστρα της Κρήτης ανάμεσα στα πιο εντυπωσιακά της Ελλάδας\nNext Next post: ΟΣΙΑΣ ΣΟΦΙΑΣ ΤΗΣ ΑΣΚΗΤΡΙΑΣ ΤΗΣ ΚΛΕΙΣΟΥΡΑΣ (1886-1974). ΤΡΙΤΟΣ ΠΟΛΕΜΟΣ ΘΑ ΓΙΝΕΙ…..


155. ΠΑΝΘΡΑΚΙΚΟΣ - ΑΕΛ ΚΑΛΛΟΝΗΣ\nΜατς με σημαντικές αλλαγές αποδόσεων, αν και είμαστε στις αρχές Φεβρουαρίου, ο άσος άνοιξε στο 2,00 κι έχει πέσει στο 1,57, λογικά επομένως θα δούμε κάποια από τις πολλές «ομορφιές» της Σούπερ Λιγκ, οπότε εκεί σηκώνουμε τα χέρια ψηλά. Υπό φυσιολογικές συνθήκες (που δεν το βλέπουμε) το +0,75 της Καλλονής στο 2,10 της Bet365 είναι προφανώς παραπάνω από προκλητικό, με τον Πανθρακικό να έχει μόλις τέσσερις νίκες φέτος (4-9-8), όλες με 1-0. Στατιστικά ξεχωρίζουν και τα 10/10 under εντός έδρας των γηπεδούχων και τα 9/11 εκτός των φιλοξενούμενων. 156. ΧΕΡΑΚΛΕΣ – ΓΚΡΟΝΙΝΓΚΕΝ\nΌσο αδύναμη και να είναι εκτός έδρας η Γκρόνινγκεν δεν γίνεται να παραβλέψουμε την απόδοση του 2,08 για Draw Νo Bet στο διπλό από τη στιγμή που η γηπεδούχος Χέρακλες βρίσκεται σε τραγική κατάσταση με 5/5 ήττες και παθητικό 15 τερμάτων. Προσφορές στον Stoiximan με 0% Γκανιότα, Πριμ στο Παρολί και 100% Bonus\n157. ΡΙΖΕΣΠΟΡ – ΜΠΕΣΙΚΤΑΣ\nΑν έχει κερδίσει η Αδάνα Ντεμιρσπόρ στο άλλο ματς του ομίλου, το οποίο και προηγείται χρονικά, τότε η Μπεσίκτας θα χρειαστεί ένα βαθμό για να προκριθεί. Σίγουρα πρώτη η Ρίζεσπορ, πιθανό σπεκουλαδόρικο Χ.\n158. ΚΟΜΠΡΕΛΟΑ - Ο ΧΙΓΚΙΝΣ\nΕπιστρέφει μετά από δύο χρόνια στο –ανακαινισμένο πλέον- γήπεδο της η Κομπρελόα, 2-0-2 μετράει στο ξεκίνημα της Κλαουσούρα έχοντας βγάλει όμως πολύ βαρύ πρόγραμμα. Η Ο’ Χίγκινς δεν εντυπωσιάζει, τρεις σερί ήττες μετράει στα πιο πρόσφατα. Κοιτάμε προς ρα αριστερά.\n201. ΓΚΑΝΑ - ΓΟΥΙΝΕΑ ΙΣΗΜ.\nΗ Γκάνα έφτασε ως εδώ απολύτως δίκαια, ούσα άκρως βελτιωμένη. Αντιθέτως δεν μπορούμε να πούμε ακριβώς το ίδιο για τους διοργανωτές, που είχαν σκανδαλώδη εύνοια από τη διαιτησία. Η λογική λέει ότι θα δούμε ένα ματς που θα κριθεί οριακά. Ειδικά στο πρώτο ημίχρονο δύσκολα θα… ξανοιχτούν οι δύο αντίπαλοι. Έτσι δίνουμε τύχη στην ισοπαλία στα πρώτα 45 λεπτά, που πληρώνει 2,00 στον Stoiximan. 159. ΑΓΙΑΞ – ΑΛΚΜΑΑΡ\nΟ Άγιαξ απογοητεύει και όσο δεν πατάει γκάζι θα έρχονται οι γκέλες όπως το 0-1 στην έδρα της Φίτεσε. Η ΑΖ είναι μια ικανότατη ομάδα ακόμη και εκτός έδρας φέτος, δεν ξέρουμε αν θα αντέξει κρατώντας το +1 που πληρώνει 1,90 αλλά το παιχνίδι μοιάζει να ξεκινά από το τίμιο GG του 1,61 που μπορεί να πονταριστεί και σε καλύτερες τιμές στο 10ο λεπτό της αναμέτρησης. Sportingbet\n160. ΠΑΛΕΣΤΙΝΟ – ΝΑΣΙΟΝΑΛ\nΠροκριματικοί του Κόπα Λιμπερταδόρες, σε ισχύ ο κανόνας του εκτός έδρας γκολ, όχι στη φυσική έδρα της Παλεστίνο, η οποία δεν πληροί τις προϋποθέσεις της CONMEBOL. Πιο έτοιμοι οι Χιλιανοί, που έχουν και 4-5 επίσημα παιχνίδια στα πόδια τους το 2015, από την άλλη η φανέλα τους δεν τρομάζει, η Νασιονάλ Μοντεβιδέο είναι σαφώς πιο έμπειρη.\n161. ΝΙΟΥΜΠΛΕΝΣΕ - ΟΥΝΙΟΝ ΛΑ ΚΑΛΕΡΑ\nΑπό τρεις σερί νίκες έρχεται η Ουνιόν Καλέρα σκοράροντας κατά βούληση, η Νιουμπλένσε είναι ακόμα με τις μέρες της, κρατάμε τα γκολ, 3/4 over 2,5 μετράνε οι δύο ομάδες ως τώρα.\n162. ΙΝΤΕΠΕΝΤΙΕΝΤΕ ΝΤΕΛ ΒΑΛΕ - ΕΣΤΟΥΔΙΑΝΤΕΣ\nΜε όπλο το υψόμετρο (2,500 μέτρα) οι γηπεδούχοι, φαβορί δίνονται κόντρα στην αργεντίνικη Εστουδιάντες, ομάδα σαφώς πιο έμπειρη σε αυτό το επίπεδο και με μεγαλύτερη ποιότητα. Δεν θα μπλέξουμε. Καλή τύχη σε ό,τι επιλέξετε.


Καιρός: Ζέστη με αραιές νεφώσεις - OTA VOICEΚαιρός: Ζέστη με αραιές νεφώσεις - OTA VOICE\nΓενικά αίθριος θα είναι ο καιρός με αραιές νεφώσεις κατά διαστήματα και με αυξημένη σχετική υγρασία. Η ορατότητα τις πρωινές και τις βραδινές ώρες θα είναι κατά τόπους περιορισμένη.\nΕυνοείται η μεταφορά σκόνης στα δυτικά και τα νότια. Οι άνεμοι θα πνέουν νότιοι νοτιοανατολικοί 3 με 5, στο Ιόνιο 6 και από το μεσημέρι τοπικά 7 μποφόρ. Η θερμοκρασία θα σημειώσει μικρή άνοδο σε όλη τη χώρα.\nΚαιρός: Λίγες νεφώσεις παροδικά κατά τόπους αυξημένες. Η ορατότητα τις πρωινές και τις βραδινές ώρες θα είναι κατά τόπους περιορισμένη. Άνεμοι: Από νότιες διευθύνσεις 3 με 4 μποφόρ. Θερμοκρασία: Aπό 12 έως 29 βαθμούς Κελσίου. Στη δυτική Μακεδονία 4 με 6 βαθμούς χαμηλότερη.\nΚαιρός: Γενικά αίθριος με αραιές νεφώσεις κατά περιόδους. Άνεμοι: Νότιοι νοτιοανατολικοί 3 με 4 μποφόρ. Θερμοκρασία: Από 17 έως 29 βαθμούς Κελσίου.\nΚαιρός: Λίγες νεφώσεις παροδικά αυξημένες. Η ορατότητα τις πρωινές και βραδινές ώρες θα είναι κατά τόπους περιορισμένη. Άνεμοι: Ασθενείς και το απόγευμα νότιοι 3 με 4 μποφόρ. Θερμοκρασία: Από 15 έως 28 βαθμούς Κελσίου.


Τετάρτη, 26 Σεπτέμβριος 2012 19:48\nO Πολιτιστικός Σύλλογος Ψαθόπυργου, στην προσπάθειά του να φέρει πιο κοντά στις δραστηριότητές του τόσο τους κατοίκους του Ψαθόπυργου όσο και των γύρω περιοχών, αλλά και να συνδράμει στην ψυχική ευεξία και τόνωση συνεχίζει την διοργάνωση χορευτικών μαθημάτων τρεις φορές την εβδομάδα στο κτήριο πίσω από το Δημοτικό Σχολείο Ψαθόπυργου, από τον χοροδιδάσκαλο Παναγιώτη Κατσίκη.\nΌπως και την προηγούμενη χρονιά θα συνεχισθεί το παιδικό τμήμα, όπου θα διδάσκονται μοντέρνοι και παραδοσιακοί χοροί, σε ένα ωριαίο μάθημα την εβδομάδα.\nΑντίστοιχα, θα υπάρχει το τμήμα των εφήβων με LATIN - ZUMBA χορούς, επίσης σε ένα ωριαίο μάθημα την εβδομάδα.\nΣτους ενήλικες δίνεται η δυνατότητα να παρακολουθήσουν το τμήμα LATIN, το τμήμα ΕΧΤREME ZUMBA, ένα νέο επιπλέον χορευτικό τμήμα γυμναστικής και το τμήμα με τους παραδοσιακούς χορούς.\nTo μηνιαίο κόστος συμμετοχής, ανά κατηγορία μαθήματος, ανεξάρτητα από τις παρουσίες, θα ανέρχεται στο συμβολικό ποσό των 10 ευρώ ανά άτομο, χωρίς δυνατότητα συνδυασμού ωρών από διαφορετικές κατηγορίες. Το κάθε τμήμα δεν θα μπορεί να υπερβαίνει τα 20 άτομα. Επιπλέον, σε οικογένειες από τις οποίες θα συμμετάσχουν τρία παιδιά, το τρίτο μέλος θα έρχεται δωρεάν. Υπολογίζουμε στην συμμετοχή σας.\nΕγγραφές θα γίνουν το Σάββατο 29/09/2012 και ώρα 17.30 στην αίθουσα πίσω από το δημοτικό σχολείο του Ψαθόπυργου.\nΟ πρόεδρος και το Δ.Σ. Πολιτιστικού Συλλόγου Ψαθόπυργου\nΒρίσκεστε εδώ: Αρχική ΕΝΗΜΕΡΩΣΗ Τελευταία νέα Έναρξη μαθημάτων χορού


Πρωταθλήτρια η Πάφος στην υλοποίηση συγχρηματοδοτούμενων έργων - Ακολουθούν Λεμεσός και Λάρνακα | businessnews.com.cy\nΠρωταθλήτρια η Πάφος στην υλοποίηση συγχρηματοδοτούμενων έργων - Ακολουθούν Λεμεσός και Λάρνακα\n11:53 - 05.10.2017\nΣημαντική δυναμική στην υλοποίηση συγχρηματοδοτούμενων αναπτυξιακών έργων φαίνεται να αποκτά η Πάφος, με τα κονδύλια να έχουν ξεπεράσει το ποσό που προοριζόταν αρχικά για το Δήμο από τη Γενική Διεύθυνση Ευρωπαϊκών Προγραμμάτων, Συντονισμού και Ανάπτυξης (ΓΔ ΕΠΣΑ).\nΌπως δήλωσε στο ΚΥΠΕ ο Διευθυντής των Ευρωπαϊκών Διαρθρωτικών και Επενδυτικών Ταμείων στη ΓΔ ΕΠΣΑ Κώστας Ιακώβου, ενώ για την προγραμματική περίοδο 2014-2020 προορίζονταν για την πόλη €15 εκατ. από συγχρηματοδοτούμενα έργα, τα έργα που έχουν μέχρι τώρα ωριμάσει φτάνουν τα €28 εκατ. Σημαντικό μοχλό πίεσης φαίνεται να έχει αποτελέσει και ο θεσμός της Πολιτιστικής Πρωτεύουσας της Ευρώπης «Πάφος2017», ωστόσο φαίνεται ότι αυτή η δυναμική συνεχίζεται και μετά τη λήξη του εξαμήνου.\nΑπό την άλλη στους δήμους Λεμεσού και Λάρνακας δεν έχει αρχίσει ακόμα κανένα από τα συγχρηματοδοτούμενα έργα της προγραμματικής περιόδου 2014-2020, αφού τα έργα δεν έχουν ακόμα ωριμάσει, κάτι που απαιτεί το σχεδιασμό, την ετοιμασία των εγγράφων προσφορών την αποστολή τους για έγκριση από το Γενικό Λογιστήριο. Η Λευκωσία έχει αρχίσει να προχωρεί με πιο γοργούς ρυθμούς με το έργο της Πλατείας Ελευθερίας, παρά τις καθυστερήσεις που υπήρξαν. Ο κ. Ιακώβου εξέφρασε παράλληλα την πεποίθηση ότι η Λεμεσός θα προχωρήσει σύντομα.\nΤο πρόβλημα, όπως ανέφερε ο κ. Ιακώβου, είναι ότι σύντομα δεν θα υπάρχουν άλλοι πόροι να διατεθούν στην Πάφο, αφού οι πόροι αυτοί είναι περιορισμένοι και όσο ανοίγει η στρόφιγγα για ένα Δήμο, τα λεφτά θα πρέπει να εξοικονομηθούν από κάπου αλλού. Είπε επίσης ότι οι άλλες επαρχίες θα πρέπει να μπουν σε μια διαδικασία πιο γρήγορης υλοποίησης, αφού υπάρχει πλέον ένας μοχλός πίεσης.\n«Εμείς μεριμνούμε σε περίπτωση που υπάρχουν κάποιες καθυστερήσεις σε κάποια έργα να έχουμε τέτοια έργα μέσα στο σύστημα, ώστε να διασφαλιστεί η πλήρης απορρόφηση των κονδυλίων», είπε.\nΌπως ανέφερε, υπάρχει μεγαλύτερη πίεση στην Κύπρο για τα έτη 2017-2018 αφού υπάρχει εμπροσθοβαρής κατανομή των πόρων από την ΕΕ. Εξήγησε ότι η ΕΕ είχε δώσει αρχικά λιγότερους πόρους στην Κύπρο, ωστόσο μετά την παρέμβαση του Προέδρου της Δημοκρατίας με αφορμή την οικονομική κρίση, δόθηκαν στην χώρα άλλα €200 εκατ. με την προϋπόθεση να ξοδευτούν μέχρι το 2018. Έτσι εκ των πραγμάτων οι στόχοι για τα δύο αυτά χρόνια είναι πολύ υψηλοί. Η υπηρεσία πραγματοποιώντας αναλύσεις κινδύνων βλέπει αν καθυστερεί κάποιο έργο και λαμβάνει τέτοια μέτρα έτσι ώστε να μπουν έργα τα οποία πραγματικά θα έχουν δαπάνες και θα τελειώσουν τις απαιτούμενες διοικητικές εργασίες μέχρι το 2018, ώστε να εκπληρωθούν οι στόχοι.\nΔιαβεβαιώσεις για υλοποίηση του στόχου απορρόφησης για το 2017\nΕρωτηθείς για το χαμηλό ποσοστό υλοποίησης του προϋπολογισμού της ΓΔ ΕΠΣΑ μέχρι το τέλος Αυγούστου (9%), ο κ. Ιακώβου ανέφερε ότι αυτό οφείλεται στο χαμηλό βαθμό υλοποίησης των έργων κυρίως από δήμους, τις απαιτητικές διοικητικές διαδικασίες από την ΕΕ, αλλά και την καθυστέρηση που δημιουργείται σε έργα, από τις συχνές προσφυγές στην Αναθεωρητική Αρχή Προσφορών από προσφοροδότες που θεωρούν ότι έχουν αδικηθεί.\nΣημείωσε ότι για τα συγχρηματοδοτούμενα έργα τα Υπουργεία δεν έχουν δικά τους λεφτά, αλλά οι πόροι περιλαμβάνονται στον Προϋπολογισμό της ΓΔ ΕΠΣΑ, η οποία κατανέμει τους πόρους ανάλογα με την πρόοδο των έργων. Αυτό δίνει την ευχέρεια στο Υπουργείο Οικονομικών να δίνει λεφτά από ένα έργο που δεν προχωρεί σε ένα έργο που προχωρεί πιο γρήγορα.\nΩστόσο έχει ως αποτέλεσμα ο προϋπολογισμός της Υπηρεσίας να εξαρτάται από τα διάφορα υπουργεία ή δήμους και από τη στιγμή που υπάρχουν καθυστερήσεις σε κάποια έργα για διάφορους λόγους, αυτό αντανακλάται και στον προϋπολογισμός της ΓΔ ΕΠΣΑ.\nΠαράλληλα ο κ. Ιακώβου διαβεβαίωσε ότι παρά τις καθυστερήσεις που υπάρχουν στην απορρόφηση κονδυλίων, ο στόχος απορρόφησης για το 2017 θα εκπληρωθεί.\nΣυγκεκριμένα ο στόχος είναι να εκταμιευθούν περίπου €110 εκατ. από τις Βρυξέλλες μέχρι το τέλος του χρόνου. Μέχρι τις 31 Αυγούστου η υπηρεσία είχε ζητήσει περίπου €44 εκατ., ενώ αναμένεται μέχρι το τέλος του χρόνου να ζητήσει και τα υπόλοιπα.\n«Δεν μπορώ να πω 100% απορρόφηση, αλλά 100% εκπλήρωση του στόχου για το 2017», σημείωσε.\nΉδη για τα συγχρηματοδοτούμενα έργα ξοδεύτηκαν €125 εκατ., τα οποία δεν διεκδικήθηκαν ακόμα από την ΕΕ, αφού δεν έχουν προχωρήσει οι απαραίτητοι διοικητικοί έλεγχοι που απαιτούνται από τις Βρυξέλλες, οι οποίοι είναι οι ίδια που απαιτούνται και από μεγάλες χώρες, με λεπτομερείς λογιστικούς ελέγχους και επιτόπιες επαληθεύσεις. Αυτός είναι και ο λόγος, σύμφωνα με τον κ. Ιακώβου, που ερμηνεύεται μια φαινομενικά χαμηλή απορρόφηση.\n«Δαπάνες γίνονται, αλλά άλλο ο ρυθμός που γίνονται τα έργα και άλλο ο ρυθμός που απορροφούνται τα λεφτά από την ΕΕ», σημείωσε.\nΠρος επίσπευση των διαδικασιών το Υπουργείο Οικονομικών αξιολόγησε την κατάσταση και ενέκρινε με τη μέθοδο αγοράς υπηρεσιών, την πρόσληψη επιπλέον πολιτικών μηχανικών που θα διεξάγουν τους επιτόπιους ελέγχους.


ΟΛΥΜΠΙΑΚΟΣ: ΧΑΛΠΕΡΙΝ: ΤΙΜΗ ΜΟΥ Ο ΟΛΥΜΠΙΑΚΟΣ\nΧΑΛΠΕΡΙΝ: ΤΙΜΗ ΜΟΥ Ο ΟΛΥΜΠΙΑΚΟΣ\nΑναρτήθηκε από : Kerkyra7 στις : 4:12:00 μ.μ. στην κατηγορία : ΜΠΑΣΚΕΤ Επεξεργασία ανάρτησης\nΣυνέντευξη στο Ισραήλ παραχώρησε ο Γιοτάμ Χαλπερίν και διηγήθηκε τα χρόνια που πέρασε στον Ολυμπιακό θεωρώντας τιμή του που φόρεσε τα «ερυθρόλευκα».\nΟ Ισραηλινός γκαρντ μίλησε στη «Israel Hayom» και τόνισε για τους «ερυθρόλευκους» πως:\n«Ο Ολυμπιακός είναι μια τεράστια ομάδα και φοβερή παράδοση. Είναι τιμή να παίζεις εκεί για τρία χρόνια. Είχα αρκετά σκαμπανεβάσματα στην απόδοση μου και έμαθα πολλά για μένα και το μπάσκετ. Είμαι χαρούμενος που στο τέλος της σεζόν έγινα περισσότερο σημαντικός για την ομάδα».\nΣχετικά με το διάστημα που βρισκόταν εκτός των προπονητικών επιλογών τόνισε ότι:\n«Δεν ήταν εύκολη περίοδος, αλλά ήξερα ότι έπρεπε να ανέβω το δρόμο μου. Πρέπει πάντα να αποδεικνύεις πράγματα ξανά και ξανά, ιδιαίτερα αν είσαι ξένος παίκτης».\nΓια την αδυναμία του Ολυμπιακού να κατακτήσει το πρωτάθλημα είπε ότι:\n«Την τελευταία σεζόν πίστεψα πραγματικά ότι είναι στα χέρια μας το πρωτάθλημα και ότι μπορούσαμε να το κατακτήσουμε. Στο μπάσκετ όμως, δεν μπορείς να μπλοφάρεις. Ο Παναθηναϊκός έχει την ίδια ομάδα εδώ και πολλά χρόνια και είχε μια πραγματικά απίστευτη σεζόν». Όταν ρωτήθηκε για τη διαιτησία απάντησε πως «δεν είναι η θέση μου να μιλήσω για αυτό»\nΓια τη σειρά με τη Σιένα δήλωσε ότι:\n«Όλα συνέβησαν τόσο γρήγορα. Είναι δύσκολο να εξηγήσω τι συνέβη, ακόμα και στο πρώτο παιχνίδι. Πιστέψαμε στους εαυτούς μας, αλλά η σειρά τελείωσε καταλάβουμε τι συνέβαινε. Δεν πιστεύαμε ότι μπορεί να φθάναμε σε αυτό το σημείο».\nΓια τη συνέχιση της συνεργασίας του με τον Μαυροκεφαλίδη είπε ότι:\n«Ο Λουκάς ήταν ένας από τους καλύτερους μου φίλους στον Πειραιά. Είναι πιο εύκολο να πηγαίνεις σε ένα νέο μέρος όταν έχεις οικεία πρόσωπα όπως τον Μαυροκεφαλίδη και τον Πάτρικ Μπέβερλι».\nΠιο… οικεία όμως, θα ένιωθε στην Μακάμπι, με την οποία είχε συμφωνήσει, αλλά η μεταγραφή ακυρώθηκε:\n«Ήθελα να γυρίσω στην Μακάμπι. Νόμιζα ότι αυτή θα ήταν η καλύτερη κίνηση για την καριέρα μου αυτή τη στιγμή. Ελπίζω όμως, στα 35 μου όταν θα αποσυρθώ και θα κοιτάξω πίσω να μην νοιώθω ότι έχασα κάτι. Μια νέα εμπειρία έρχεται και κοιτάω μπροστά. Δεν σκέφτομαι τώρα πια να επιστρέψω στο Ισραήλ. Η Μακάμπι με υποστήριξε αρκετά και δεν μπορώ να ζητήσω περισσότερα. Εύχομαι να έχει μια εκπληκτική σεζόν ακόμα και χωρίς εμένα».\nΤέλος, σε ερώτηση για την Σπαρτάκ Αγίας Πετρούπολης σχολίασε πως:\n«Το ρωσικό πρωτάθλημα είναι ένα ερωτηματικό για μένα και είναι μια πρόκληση. Ήθελα να βρω μια ομάδα με μεγάλες φιλοδοξίες που να έχει ισχυρούς αντιπάλους. Υποθέτω ότι θα έχω μεγάλο και κεντρικό ρόλο στην ομάδα».


Να καμαρώνεις για τον άνθρωπο σου! – FAB TODAY\nPublished on March 26, 2017 March 28, 2017 by Fabelsa\nΤο μυστικό για μια επιτυχημένη σχέση λοιπόν, ίσως να είναι όχι απλά να κάνεις το σύντροφό σου να νιώθει άνετα με τον εαυτό του και να τον αποδέχεσαι όπως είναι, αλλά να του δείχνεις πως είναι ακόμη κι άξιος θαυμασμού. Εφόσον φυσικά είναι ένας άνθρωπος που πραγματικά αξίζει την άνευ όρων αποδοχή σου κι η συμπεριφορά αυτή είναι αμφίδρομη\nPrevious Δίαιτα! Μα τι άγχος και αυτό!\nNext Τα μακαρόνια της τεμπέλας!


Πατέλη Νάσια - Αρθρογράφος - Εκπαιδευτικός08-01-2015\nΠολλές μαμάδες, συχνά εκφράζουν φόβους σχετικά με τον υποχωρητικό, ευαίσθητο χαρακτήρα του παιδιού τους και τότε η λέξη αυτοπεποίθηση πέφτει στο τραπέζι για συζήτηση. Είναι συχνά ένα θέμα που στα «πηγαδάκια» που κάνουν οι γονείς έξω από τα σχολεία, τις πρωινές ώρες θίγεται έντονα.\nΤο ζήτημα θα επιχειρήσουμε να προσεγγίσουμε όχι ως ψυχολόγοι αλλά ως γονείς, ξεκινώντας αρχικά με το ερώτημα τι είναι αυτοπεποίθηση. Αυτοπεποίθηση λοιπόν ορίζεται ως η απόλυτη πίστη προς τον εαυτό μας και τις ικανότητες μας.\nΓιατί όμως ένα παιδί δεν έχει αυτοπεποίθηση; Υπάρχει περίπτωση το παιδί να είναι απλά υπερευαίσθητο, να χρειάζεται στήριξη και πολλές αγκαλιές. Ίσως παράγοντες κοινωνικοί - οικογενειακοί, ένα διαζύγιο π.χ. το έχουν επηρεάσει, ίσως το έχουν μαλώσει πολύ.\nΤο παιδί που πιστεύει στον εαυτό του, είναι ήρεμο, χαμογελαστό σε γενικές γραμμές, διεκδικεί, προσπαθεί και νιώθει καλά για αυτό, δεν απογοητεύεται εύκολα αν αποτύχει.\nΣε αυτό το σημείο εύλογα αναρωτιέται κανείς, αν οι παραπάνω δύο γραμμές κλείνουν μέσα τους τον μελλοντικά ευτυχισμένο άνθρωπο. Ίσως. Όμως και εκείνο το παιδί που είναι πολύ-πολύ ευαίσθητο, φοβισμένο, λίγο αρνητικό, άριστο ίσως σε ότι κάνει και αυτό το παιδί έχει πολλά να μας πει στο μέλλον.\nΠως να το βοηθήσουμε:\nΘα πρέπει καθημερινά να μετράμε τα μπράβο που ξεστομίζουμε, είναι σημαντικό να είναι πιο πολλά από τα αρνητικά σχόλια μας.\nΝα κρατήσουμε τους προσωπικούς μας φόβους για τον εαυτό μας.\nΝα αφήνουμε το παιδί να παίρνει πρωτοβουλίες, να προσπαθεί να κάνει κάτι μόνο του, άσχετα με το αν θα πετύχει ή όχι, κατά τη διάρκεια του παιχνιδιού για παράδειγμα.\nΕπειδή το παιδί αντιγράφει τους μεγάλους, καλό είναι να δείχνουμε θετικότητα απέναντί του, αυτή τη θετική στάση μας το παιδί την εσωτερικεύει αυτόματα.\nΑξίζει να κάνουμε προσπάθεια να μην ουρλιάζουμε, να μην το χτυπάμε όταν κάνει κάποια σκανδαλιά, να μην του μιλάμε απαξιωτικά.\nΕίναι πολύ σημαντικό να χρησιμοποιούμε λέξεις όταν του μιλάμε έτσι ώστε να δημιουργούμε μια θετική εικόνα, αυτή θα «δει» ο εγκέφαλός του. Για παράδειγμα: αν κλαίει πολύ συχνά, δεν χρειάζεται να του λέμε: «μην κλαις, πάλι κλαις;» (πάλι δηλαδή με απογοήτευσες). Μπορούμε να του πούμε σε καταλαβαίνω, εγώ όμως θέλω να είσαι ευτυχισμένος, όλα θα πάνε καλά. Ηρέμησε.\nΚλείνοντας, θα αναφερθώ στην πρώτη μέρα στο δημοτικό σχολείο του γιου μου. Μέρα πραγματικά φορτισμένη συναισθηματικά για κάθε παιδί. Υπερευαίσθητο παιδί, δείλιασε όταν φτάσαμε στο προαύλιο του σχολείου, «φοβάμαι» μου είπε. Πρώτη σκέψη να του απαντήσω «δεν είναι τίποτα», μα ήταν πολύ δύσκολο για ένα παιδί της ηλικίας του.\nΣκέφτηκα λοιπόν να φτιάξω με τα λόγια μια όμορφη εικόνα. «Τα βιβλία του σχολείου σου», του είπα, «θα σε πάνε ταξίδια μακρινά, σε\nμέρη που ήθελες να πας, ή και όχι, σε φανταστικά μέρη του ονειρεύτηκες, όλα αυτά εδώ θα συμβούν.» Έξι χρονών δεν περίμενα να καταλάβει βέβαια, «είδε» όμως την ευχάριστη εικόνα που έπλασα γι’ αυτόν και προχώρησε στη γραμμή του με τα άλλα παιδιά.


Χρώμα ψεκασμού αερολύματος γκράφιτι\nΖωηρόχρωμο φιλικό προς το περιβάλλον γκράφιτι αερολύματος ψεκασμού χρωμάτων τέχνης ψεκασμού χρώμα ψεκασμού χρωμάτων ακρυλικό\n√ Το κούνημα μπορεί σθεναρά για ένα λεπτό πριν τη χρήση.\n√ Ήπια στρίψτε τον ψεκασμό ΚΑΠ στο άνοιγμα βαλβίδων. Η λαβή μπορεί σε μια κάθετη θέση, ψεκασμός σε μια απόσταση 2025cm μακρυά από την επιφάνεια.\n√ Κίνηση σε μια σκουπίζοντας κίνηση από τη μία πλευρά στην άλλη με τη μικρή επικάλυψη.\n√ Το πολλαπλάσιο παλτό πρέπει να επιτρέψει την τουλάχιστον 1 μικρή ξήρανση μεταξύ κάθε παλτού.\n√ Για να αποφύγει, η μεταγενέστερη χρήση, αναστρέφει srpay για λίγα δευτερόλεπτα για να καθαρίσει τη βαλβίδα.


Το ΠΡΑΣΙΝΟ ΚΙΝΗΜΑ για την Εθνική Εορτή: Να σώσουμε ξανά την Πατρίδα μας. - Πράσινο Κίνημα\nΤο ΠΡΑΣΙΝΟ ΚΙΝΗΜΑ για την Εθνική Εορτή: Να σώσουμε ξανά την Πατρίδα μας.\nΜε αφορμή την Εθνική Εορτή της 25ης Μαρτίου και τα 200 χρόνια από την Επανάσταση του 1821, το Πολιτικό Συμβούλιο του Πράσινου Κινήματος και οι δύο συμπρόεδροι Κώστας Καλογράνης και Ρία Ακρίβου εξέδωσαν την εξής ανακοίνωση:\nΠριν από 200 χρόνια μία χούφτα ανθρώπων, εξεγέρθηκαν και αγωνίστηκαν για τα ιδανικά τους. Για την Ελευθερία, την Ανεξαρτησία, την επαναφορά της Δημοκρατίας, την επανασύσταση της Πατρίδας μας. Αγωνίστηκαν για τις επόμενες γενιές, δηλαδή για όλους εμάς.\nΣήμερα, 200 χρόνια μετά, βιώνοντας παράλληλα το τέλος της μεταπολίτευσης, το μεγάλο ιστορικό μας διακύβευμα είναι να σώσουμε ξανά την Πατρίδα μας. Έχοντας βιώσει ένα μακρύ χρονικό διάστημα μνημονίων και αμέσως μετά ένα έτος πανδημίας, όπου όλοι καταλάβαμε την επίπλαστη ευμάρεια του παρελθόντος, οι προτεραιότητες για να σώσουμε την Πατρίδα μας είναι συγκεκριμένες. Οφείλουμε να αγωνιστούμε για τα δάση μας, για τις θάλασσες μας, για τα ποτάμια μας, για τις λίμνες μας, για τη γη μας, το οξυγόνο και το νερό μας. Να μπορούν όλοι να έχουν τροφή και να μην υπάρχει άστεγος. Να αποτρέψουμε τις νέες μορφές, οικονομικών, κατακτητών που έρχονται να υποθηκεύσουν το μέλλον των Ελλήνων. Να αγωνιστούμε και εμείς για τις επόμενες γενιές.\nΓιατί όπως είπε και ο ποιητής:\n“Χρωστάμε σ’ όσους ήρθαν, πέρασαν, θα ‘ρθουνε, θα περάσουν. Κριτές θα μας δικάσουν οι αγέννητοι, οι νεκροί”


ΣΕ ΚΑΛΟ ΔΡΟΜΟ Η ΑΝΤΙΜΕΤΩΠΙΣΗ ΤΟΥ ΜΕΤΑΝΑΣΤΕΥΤΙΚΟΥ\nΣημαντικές παραχωρήσεις προς τη Τουρκία περιλαμβάνει το «σχέδιο συμπερασμάτων» της πρόσφατης Συνόδου Κορυφής, σχετικά με την αντιμετώπιση της προσφυγικής κρίσης. Σε γενικές γραμμές το «σχέδιο συμπερασμάτων» προβλέπει: Την απελευθέρωση της διαδικασίας χορήγησης βίζας για τη Ζώνη Σένγκεν στους Τούρκους υπηκόους μέσα στον επόμενο χρόνο. Νέο «πακέτο» χρηματοδότησης προς τη Τουρκία για να αντιμετωπίζει σωστά κι ανθρώπινα τους πρόσφυγες που βρίσκονται ή έρχονται στην περιοχή του. Ευρωπαϊκή υποστήριξη της Τουρκίας σε διάφορους κοινωνικούς και εκπαιδευτικούς τομείς. Σε αντάλλαγμα όλων αυτών, η Τουρκία συμφωνεί στα εξής: Να ενισχύσει τους συνοριακούς ελέγχους. Να συνεργάζεται με τη Φρόντεξ και με την Ελλάδα για τη αποτροπή των προσφυγικών ροών. Να επαναπροωθήσει στο έδαφός της, πρόσφυγες των οποίων η αίτηση για άσυλο στην Ευρωπαϊκή Ένωση δε γίνεται δεκτή… Σε αυτή τη συμφωνία η Κύπρος και ορισμένες με άλλες χώρες έχουν ενστάσεις, επειδή η Τουρκία δεν αναγνωρίζει την Κυπριακή Δημοκρατία. Χρήστος –Χάρης Μάλλιος


The other side: Περιστατικά και θαύματα από την ζωή του γέροντος Πορφυρίου «ΟΙ ΓΚΟΥΡΟΥ Ο ΝΕΟΣ ΚΑΙ Ο ΓΕΡΟΝΤΑΣ ΠΑΪΣΙΟΣ»\nΠεριστατικά και θαύματα από την ζωή του γέροντος Πορφυρίου «ΟΙ ΓΚΟΥΡΟΥ Ο ΝΕΟΣ ΚΑΙ Ο ΓΕΡΟΝΤΑΣ ΠΑΪΣΙΟΣ»\nΓιατί έτσι προέγραψε τη θριαμβευτική πορεία της μέσα στους αιώνες, ο γλυκύτατος Θεάνθρωπος, ο Ιησούς Χριστός, ο μόνος αληθινός Θεός. «εττί ταύτη τη πέτρα, οικοδομήσω μου την εκκλησίαν, και πύλαι άδου ου κατισχύσουσιν αυτής» (Ματ. ιστ'18).\nΆνθρωποι με ελαττώματα υπάρχουν στην κοινωνία, υπάρχουν και στην εκκλησία. Άνθρωποι καλοί υπάρχουν στην εκκλησία, αλλά υπάρχουν και στα πολιτικά κόμματα, και στις θρησκευτικές οργανώσεις, και στις ψεύτικες θρησκείες και φιλοσοφίες. Έχει όλος ο κόσμος καλούς ανθρώπους, και ευτυχώς που έχει, γιατί γίνονται παρηγοριά και βοήθεια για το περιβάλλον τους.Όμως Αγίους δεν έχει πουθενά αλλού, παρά μόνο στην ορθοδοξία.\nΈχω γνωρίσει πολλούς ανθρώπους και άκουσα από το στόμα τους τις θαυματουργικές ευεργεσίες που γνώρισαν με την ευχή του γέροντα. Κάποιος που είχε όγκο στο κεφάλι, δύο μέρες πριν πετάξει στην Αγγλία για την προγραμματισμένη εγχείρηση, πέρασε να πάρει την ευχή του γέροντα. Ο γέροντας τον σταύρωσε και του είπε να κάνει μία παράκληση στην Παναγία να του πάρει τον όγκο. Δύο μέρες αργότερα οι Άγγλοι γιατροί και ο γνωστός μου έπαθαν μεγάλη έκπληξη, όταν σε επανειλημμένες εξετάσεις δεν μπορούσαν να εντοπίσουν τον όγκο· είχε εξαφανισθεί τελείως.\nΠράγματι πήγε ο φίλος μου και όλα βγήκαν, όπως τα είπε ο γέροντας.Είχε πολλά χαρίσματα από το Θεό ο γέροντας Πορφύριος και σίγουρα, τώρα μετά το θάνατό του, πολλοί από αυτούς που ευεργετήθηκαν έγραψαν ή θα γράψουν τις ευεργεσίες που έλαβαν, προς δόξαν Θεού και των Αγίων του.\n- Αφήστε τον εδώ που είναι καλά, είπε, και σταμάτησαν τα διάφορα κοινωνικά.Ήμουν τόσο χαρούμενος, τόσο ειρηνικός, τόσο ασφαλής, σαν να βρισκόμουν στην αγκαλιά του Θεού, και όντως ήμουν με τις ευχές και τη Χάρη του παππούλη.Ένοιωθα ότι ο γέροντας μ' αγαπούσε πολύ και με αγκάλιαζε όχι σωματικά, αλλά πνευματικά. Ένοιωθα μια τεράστια πνευματική δύναμη που υπήρχε σ' αυτό το ετοιμόρροπο σώμα. Ένοιωθα μια ανεξάντλητη και άπειρη ζωή να πηγάζει από αυτό το ετοιμοθάνατο σώμα και να έρχεται προς εμένα και να αναζωογονεί την ετοιμοθάνατη ψυχή μου.\nΑυτός έσφυζε από πραγματική ζωή και εγώ ήμουν σχεδόν πεθαμένος από πνευματική ασιτία. Με πότιζε και με τάιζε πνευματικά, και εγώ λάμβανα με ευγνωμοσύνη και χαρά. Αυτό που γινόταν μεταξύ μας το καταλαβαίναμε πολύ καλά και οι δυο μας και τα λόγια ήταν περιττά. Συνέβαινε το οξύμωρο. Ο ετοιμοθάνατος σχεδόν γέρος να χαρίζει ζωή, βιολογική αλλά και πνευματική, στον 25χρονο νέο. Ο θάνατος του γέροντα έμοιαζε με απαλλαγή από το στραπατσαρισμένο σώμα και αρχή μιας πραγματικής, αληθινής, μεγάλης και αιώνιας ζωής, ενώ εγώ που είχα τόσες βιολογικές δυνάμεις, ήμουν τόσο απελπιστικά πνευματικά ετοιμοθάνατος και ποτιζόμουν και ανέθαλλα από τα δικά του νάματα.\n- Θα προσεύχομαι για σένα και έλα να με ξαναδείς, μου είπε ο γέροντας.Πήρα την ευχή του χαρούμενος και λυπημένος μαζί, χαιρέτησα και έφυγα. Άρχισα να ανηφορίζω το μονοπάτι και η χαρά μου μεγάλωνε. Όχι μόνον η ψυχή μου, αλλά και το σώμα μου είχε αναζωογονηθεί και είχα αποκτήσει τόση δύναμη που ανέβαινα σχεδόν τρέχοντας στο πολύ απότομο και δύσκολο μονοπάτι. Δεν ήμουν μόνος. Ήταν και ο γέροντας μαζί μου. Δεν τον αισθανόμουν δίπλα μου. Ήταν μέσα μου, ή μάλλον εγώ ήμουν μέσα του. Όλες τις επόμενες μέρες είχα «παρέα» μου το γέροντα και η «παρουσία» του γλύκαινε, ομόρφαινε, βάθαινε και ειρήνευε όλες τις στιγμές μου.Όταν τον ξαναείδα μετά από μερικές μέρες, με ρώτησε.\n- Ήμουν μαζί σου όλες αυτές τις μέρες, το καταλάβαινες; Γεμάτος θαυμασμό απάντησα-\n- Πώς δεν το καταλάβαινα, γέροντα; εννοώντας. πώς ήταν δυνατόν να μην το καταλαβαίνω; Ένα τόσο έντονο βίωμα! Ήταν πιο εύκολο να μην παρατηρήσω τον ήλιο παρά αυτό!!!... Κι όλα γινόντουσαν μ' έναν τόσο φυσικό τρόπο και όλα ήταν τόσο πολύ πάνω από το φυσικό επίπεδο... Το γέροντα τον ξαναείδα μετά από ένα χρόνο, όταν υπηρετούσα φαντάρος πια στην Αθήνα. Πήγαινα στη Μαλακάσα και τον έβλεπα συχνά. Πολλές φορές ένοιωθα τη χάρη του, πριν ακόμα φτάσω στο μοναστήρι του. Η ευχή του με σκέπαζε και με γλύκαινε. Άλλοτε ένοιωθα αυτή την υπέρλογη ειρήνη, όταν με σταύρωνε. Μ' ένα θαυμαστό, παράδοξο τρόπο όλες οι ανάγκες μου, ακόμα και οι υλικές λύνονταν με έναν πολύ εύκολο... τρόπο.\n- Αφού αγαπάς τόσο πολύ τον π. Πορφύριο, γιατί δεν του λες να σου κάνει καλά το πόδι σου.Είχα πρόβλημα στο δεξί μου γόνατο. Παλιότερα είχα ασχοληθεί συστηματικά με το καράτε. Από μία κλωτσιά που είχα αρπάξει είχα αποκτήσει πρόβλημα. Είχε χαλαρώσει γενικά το δέσιμο του γονάτου, είχε πρηστεί και μάζευε υγρό, ενώ ένοιωθα κάτω από την επιγονατίδα σαν να είχε μπει μια μικρή πέτρα που με τσιμπούσε και δυσκόλευε την κίνηση στο γόνατο. Με τις ασκήσεις και τις πορείες στο στρατό η κατάσταση είχε επιδεινωθεί. Πήγαινα στο στρατιωτικό νοσοκομείο για εξετάσεις και ετοιμαζόμουν για εγχείρηση. Μια που βρισκόμουν εκείνο το διάστημα στην Αθήνα, όπου είχε καλό νοσοκομείο, και θα έπαιρνα ένα μήνα αναρρωτική άδεια, είχα αποφασίσει να την κάνω την εγχείρηση. Συμφωνούσαν και οι γιατροί. Κάποια φορά λοιπόν που βρισκόμουν στον παππούλη, θυμήθηκα τα λόγια του πνευματικού μου.\nΔεν είχα αντιληφθεί τίποτα το περίεργο, καμία αλλαγή... όμως ήταν γεγονός. Ήμουν καλά. Έχουν περάσει χρόνια από τότε και το πόδι μου ποτέ δε με ενόχλησε. Η προγραμματισμένη εγχείρηση δεν έγινε ποτέ. Θα κουβαλάω πάνω στο σώμα μου μέχρι το θάνατό μου τη ζωντανή μαρτυρία ότι ο πατήρ Πορφύριος ήταν ένας Χαρισματούχος γέροντας, θα χαϊδεύω το γόνατό μου σε στιγμές ολιγοπιστίας και θα θυμάμαι την παντοδυναμία και τη γλυκύτατη ευσπλαγχνία του Θεού και των Αγίων του.\nΑπό "Ορθόδοξος Κόσμος"\nΑναρτήθηκε από ΣΤΑΥΡΟΥΛΑ ΖΕΥΓΑΡΑ στις 11:15 π.μ.\nΑΓΑΠΗΜΕΝΗ ΣΤΑΥΡΟΥΛΑ.ΚΑΘΩΣ ΔΙΑΒΑΖΑ ΚΑΙ ΕΦΤΑΝΑ ΣΤΟ ΤΕΛΟΣ ΤΗΣ ΙΣΤΟΡΙΑΣ,ΔΑΚΡΥΑ ΣΥΓΚΙΝΗΣΗΣ ΜΕΣΑ ΑΠΟ ΤΗ ΨΥΧΗ ΜΟΥ ΚΥΛΗΣΑΝ.ΠΟΣΟ ΘΑ ΗΘΕΛΑ ΝΑ ΖΗΣΩ ΜΙΑ ΤΕΤΟΙΑ ΓΝΩΡΙΜΙΑ ΣΤΗ ΖΩΗ ΜΟΥ.ΝΑ ΓΝΩΡΙΣΩ ΤΗ ΘΕΙΑ ΧΑΡΗ ΜΕΣΑ ΑΠΟ ΤΕΤΟΙΟΥΣ ΑΓΙΟΥΣ ΑΝΘΡΩΠΟΥΣ.ΔΥΣΤΥΧΩΣ Ο ΚΟΣΜΟΣ ΔΕΝ ΓΝΩΡΙΖΕΙ ΟΤΙ ΥΠΑΡΧΟΥΝ ,[ΚΑΙ ΠΟΥ ΥΠΑΡΧΟΥΝ]ΤΕΤΟΙΟΙ ΦΩΤΙΣΜΕΝΟΙ ΑΝΘΡΩΠΟΙ.ΔΕΝ ΓΝΩΡΙΖΩ ΠΟΤΕ ΕΦΥΓΕ ΑΠΟ ΤΗ ΖΩΗ Ο ΓΕΡΟΝΤΑΣ,ΠΙΣΤΕΥΩ ΟΜΩΣ ΟΤΙ ΔΥΣΚΟΛΑ ΘΑ ΓΕΝΝΗΘΟΥΝ ΞΑΝΑ ΑΝΘΡΩΠΟΙ ΣΑΝ ΑΥΤΟΝ ΚΑΙ ΑΛΛΟΥΣ.ΣΤΕΛΝΩ ΤΗΝ ΑΓΑΠΗ ΜΟΥ.ΧΡΙΣΤΙΝΑ ΓΚ.\nΤρίτη, 10 Νοεμβρίου 2009 - 10:01:00 π.μ. GMT-8\nΠεριστατικά και θαύματα από την ζωή του γέροντος Π...


Σελίδα 72 / 86\nΔιαγωνισμός: Βερολίνο, γεια\nΤo Artcore Magazine σε συνεργασία με τις εκδόσεις Κριτική βρίσκεται στην ευχάριστη θέση να σας προσφέρει δύο αντίτυπα του μυθιστορήματος του Wolfgang Herrndorf «Βερολίνο, γεια».\nΤο παλάτι του φεγγαριού, του Paul Auster\nΟ Paul Auster, από τους πιο σημαντικούς Αμερικανούς συγγραφείς, μας εντυπωσιάζει πάντα με τον λογοτεχνικό λαβύρινθο που επιμελώς χτίζει σε κάθε του έργο.\nΕκδήλωση: Ταξίδι στα σύννεφα\nΔιαγωνισμός: Λέω να πετάξω...\nΤo Artcore Magazine, σε συνεργασία με το Bookpoints, βρίσκεται στην ευχάριστη θέση να σας προσφέρει δύο αντίτυπα του βιβλίου του Δημήτρη Μπασλάμ «Λέω να πετάξω...» που κυκλοφορεί από τις εκδόσεις Επόμενος Σταθμός.\nΤο Ρέκβιεμ μιας Εποχής\nΣτην κρύπτη των Καπουτσίνων βρίσκεται θαμμένος ο αυτοκράτορας Φραγκίσκος Ιωσήφ, ο προτελευταίος των Αμβούργων. Μαζί του είναι θαμμένη και η Μοναρχία, η Αυστροουγγρική Αυτοκρατορία.\nΘεατρική Παράσταση: Ένοχη Σιωπή\nΑπό την Παρασκευή 13 Νοεμβρίου και μόνο για 9 μόνο παραστάσεις, θα ανεβεί στο θέατρο Αθήναιον το έργο «Ένοχη Σιωπή», του Στέργιου Σαραγιώτη. «Το χρονικό μιας σιωπής που κρίνεται ένοχη».\nΘεατρική Παράσταση: Ο καλός άνθρωπος του Σετσουάν\nΤο ΘΕΑΤΡΟ ΠΑΡΑΘΛΑΣΗ, σε συνεργασία με τις θεατρικές ομάδες «ΕΞ ΑΜΑΞΗΣ», «IN VITRO», «Ή ΑΝΔΡΕΣ» παρουσιάζει το έργο του Μπέρτολτ Μπρεχτ, «Ο καλός άνθρωπος του Σετσουάν».\n[ 1284 συνολικά άρθρα ]


Handball Premier (Pregame 18η αγωνιστική)\nΣημαντικά παιχνίδια σε Θεσσαλονίκη, Βέροια, Νέα Κίο\nΠΑΟΚ ΒΕΡΓΙΝΑ TV- ΦΟΙΒΟΣ ΣΥΚΕΩΝ (17:00)\nΟ ΠΑΟΚ υποδέχεται τον Φοίβο Συκεών το απόγευμα του Σαββάτου στη Νεάπολη, στον αγώνα που θα ανοίξει την αυλαία της 18ης αγωνιστικής.\nΓια τον ΠΑΟΚ μοναδικός στόχος είναι η 9η συνεχόμενη νίκη, που θα τον διατηρήσει στη δεύτερη θέση της βαθμολογίας πριν τα ντέρμπι με Ολυμπιακό και ΑΕΚ, που ακολουθούν.\nΣτο στρατόπεδο του Φοίβου, επιχειρείται προσπάθεια ανασύνταξης μετά την ήττα από τη ΧΑΝΘ, που έφερε την ομάδα των Συκεών, μόνη πλέον, στην τελευταία θέση της βαθμολογίας\nΔιονύσης Καραγκιοζόπουλος (δεξιός ίντερ ΠΑΟΚ): «Κανένα παιχνίδι δεν είναι εύκολο αν δεν το κάνουμε εμείς πρώτα. Πρέπει να μπούμε συγκεντρωμένοι στο ματς από το πρώτο λεπτό για να επιβάλουμε τον ρυθμό μας και να κάνουμε το παιχνίδι μας. Κάθε αγώνας από δω και πέρα έχει αξία και κάθε νίκη αποτελεί άλλο ένα βήμα προς τον τελικό στόχο».\nΓιώργος Μαρκατάτος (πίβοτ Φοίβου): «Είναι ένα ματς στο οποίο πρέπει να δείξουμε σοβαρότητα και αγωνιστική πειθαρχία καθώς θέλουμε να φανούμε ανταγωνιστικοί και να κάνουμε μια καλή εμφάνιση. Σε τέτοια ματς πρέπει να προσπαθήσεις για το καλύτερο ακολουθώντας πίστα το πλάνο του προπονητή».\nΝτέρμπι αναμένεται στη Νέα Κίο, όπου ο Διομήδης υποδέχεται την Πυλαία. Γηπεδούχοι και φιλοξενούμενοι βρίσκονται στην 6η και 7η θέση αντίστοιχα, με μόλις έναν βαθμό διαφορά.\nΛευτέρης Κρεμαστιώτης (αρχηγός Διομήδη): «Είναι ένα παιχνίδι που θα το ονόμαζα «ο θάνατός μου, η ζωή σου», καθώς έχουμε μόνο έναν βαθμό διαφορά με την Πυλαία. Παρόλα αυτά είμαστε πολύ καλά και είμαστε έτοιμοι για ένα πολύ δυνατό ματς».\nΠαναγιώτης Αποστολίδης (πλέι μέικερ Πυλαίας): «Είναι ένα δύσκολο παιχνίδι εκτός έδρας. Ο Διομήδης είναι πάντα δύσκολος αντίπαλος στην έδρα του. Στον πρώτο γύρο χάσαμε κάπως άδοξα από την ομάδα του Άργους. Τώρα θέλουμε τη νίκη για να μπορούμε να είμαστε σε καλύτερη θέση στην 8άδα. Είμαστε καλά και η ομάδα είναι πλήρης».\nΑΡΗΣ ΝΙΚΑΙΑΣ- ΑΣΕ ΔΟΥΚΑ (18:00)\nΣτον Πλάτωνα ο Άρης Νίκαιας θα υποδεχτεί τον ΑΣΕ Δούκα.\nΟι φιλοξενούμενοι έχουν τον πρώτο λόγο, όχι μόνο γιατί οι δύο ομάδες έχουν διαφορετικούς στόχους, ο Δούκας θέλει να μπει στα πλέι οφ από την 4η θέση, ενώ ο Άρης να γλιτώσει αν είναι εφικτό τα πλέι άουτ, αλλά και γιατί οι γηπεδούχοι έχουν τέσσερις σοβαρές απουσίες.\nΣυγκεκριμένα θα λείψουν οι Χρηματόπουλος (ρήξη χιαστών), Λαδάκης (κάκωση μηνίσκου), Δ. Μελετάκος (θλάση στον τετρακέφαλο), Μουλιάτος (πρόβλημα στους κοιλιακούς).\nΤο θετικό για τον Άρη είναι πως επιστρέφει ο τερματοφύλακας Βλαχοθανάσης που πέρασε βαριά ίωση.\nΤάκης Μελετάκος (τεχνικός Άρη): «Περνάμε δύσκολη περίοδο με αρκετούς τραυματισμούς. Οι παίκτες που θα παίξουν θεωρώ θα δώσουν το 100%. Είναι ποιοτική ομάδα ο Δούκας και σαφέστατα το φαβορί. Θα διεκδικήσουμε ότι καλύτερο μπορούμε».\nΚωστής Μπούνας (προπονητής ΑΣΕ Δούκα): «Στο τελευταίο παιχνίδι με το Φίλιππο η ομάδα έδειξε ότι είναι σε καλή κατάσταση και από την αρχή του παιχνιδιού καταφέραμε να κινηθούμε ακριβώς όπως είχαμε σχεδιάσει. Το ίδιο θα προσπαθήσουμε να κάνουμε και με τον προσεχή μας αντίπαλο το Σάββατο, σε ένα παιχνίδι που προσωπικά θεωρώ πιο δύσκολο σε σχέση με την προηγούμενη αγωνιστική. Ο Άρης είναι μια ιστορική ομάδα για το άθλημά μας και σίγουρα θα εκμεταλλευτεί όλες τις πιθανές ευκαιρίες που θα του δοθούν για να κερδίσει βαθμούς και να μείνει στην κατηγορία, ειδικά μέσα στην έδρα του. Πάμε απόλυτα υποψιασμένοι και έτοιμοι για αυτό το παιχνίδι».\nΦΙΛΙΠΠΟΣ ΒΕΡΟΙΑΣ- ΑΕΡΩΠΟΣ ΕΔΕΣΣΑΣ (18:00)\nΦίλιππος και Αερωπός θα αναμετρηθούν στο Φιλίππειο.\nΟι γηπεδούχοι προέρχονται από ήττα στο Δαϊς και με απόντα τον Τσαμουρίδη θα προσπαθήσουν να δώσουν τον καλύτερό τους εαυτό.\nΣτο στρατόπεδο του Αερωπού το κλίμα είναι ήρεμο μετά και τον αγώνα – θρίλερ με τον ΠΑΟΚ.\nΕυθύμης Πιπελίδης (προπονητής Φιλίππου): «Είναι ένα πραγματικά δύσκολο παιχνίδι, με μια ομάδα που παραλίγο να κερδίσει και τον ΠΑΟΚ. Έχει πληρότητα σε όλες τις θέσεις και είναι ψηλά στη βαθμολογία. Εμείς από τον πλευρά μας θα στερηθούμε των υπηρεσιών του Τσαμουρίδη και αν θέλουμε πραγματικά να κερδίσουμε πρέπει να έχουμε ισχυρό θέλω, πειθαρχία και να προσπαθήσουμε να ελέγξουμε τα ατού του αντιπάλου».\nΣτέλιος Δημάκης (περιφερειακός του Αερωπού): «Πηγαίνουμε σε μια δύσκολη έδρα και σίγουρα θα είναι ένα δύσκολο παιχνίδι. Εμείς πρέπει να δείξουμε τον καλύτερό μας εαυτό και να πάρουμε τη νίκη. Απομένουν πέντε παιχνίδια και πλέον κοιτάμε το κάθε παιχνίδι ξεχωριστά. Είμαστε καλά, κατεβαίνουμε πλήρεις και το μόνο που έχουμε να φοβηθούμε είναι ο κακός μας εαυτός».\nΧΑΝΘ- BIANCO MONTE ΔΡΑΜΑ (18:00)\nΧΑΝΘ και Δράμα θα αναμετρηθούν σε ένα ματς με μεγάλη βαθμολογική σημασία.\nΗ ΧΑΝΘ, μετά από δέκα σερί ήττες επέστρεψε στα θετικά αποτελέσματα την προηγούμενη εβδομάδα νικώντας στις Συκιές τον Φοίβο, με συνέπεια να αναπτερωθεί το ηθικό των παικτών του Κώστα Τούτση. H ομάδα της Δράμας βρίσκεται στην 8η θέση με 14 βαθμούς εκ των οποίων τους 11 τους κατέκτησε στην έδρα της, που αποτελεί και τη δύναμή της και θέλει να εξασφαλίσει και μαθηματικά την παραμονή στην κατηγορία χωρίς πλέι άουτ.\nΑντώνης Τσιρογιάννης (εξτρέμ ΧΑΝΘ): «Ο στόχος μας είναι να συγκεντρώσουμε τους βαθμούς που θα μας εξασφαλίσουν τη συμμετοχή μας στα πλέι άουτ και εκεί να διεκδικήσουμε την παραμονή στη Handball Premier. Προερχόμαστε από νίκη, θέλουμε να πάρουμε θετικό αποτέλεσμα σε δεύτερο συνεχόμενο αγώνα και να φανούμε δυνατοί στην έδρα μας. Έχουμε την ψυχολογία για να βγούμε νικητές από την αναμέτρηση με τη Δράμα».\nΝίκος Καφαντάρης (περιφερειακός Δράμας)«Εμείς θέλουμε να επιβεβαιώνουμε έως το τέλος της χρονιάς την καλή εικόνα που έχουμε παρουσιάσει φέτος. Είναι σημαντικό να πάρουμε το διπλό το Σάββατο και κυρίως να συνηθίσουμε στις εκτός έδρας νίκες στη Handball Premier. Για μένα πάντα υπάρχει ιδιαίτερο συναίσθημα όταν αντιμετωπίζω τη ΧΑΝΘ, καθώς πρόκειται για την ομάδα που με ανέδειξε και ανυπομονώ να βρεθώ αύριο στο γήπεδο, για ένα ωραίο παιχνίδια».


Φωτογράφοι Σκάλα Ωρωπού. H αναγκαιότητα άρτιας & δομημένης προβολής των επιχειρήσεων στο ευρύ καταναλωτικό κοινό, αλλά & στους επαγγελματίες & οι αυξημένες απαιτήσεις για την διαφημιστική προβολή τους στο σύγχρονο ανταγωνιστικό περιβάλλον οδήγησαν στην δημιουργία του Καταλόγου που το αντικείμενο εξειδίκευσης του είναι οι Φωτογράφοι Photografoi.gr.\nΟ παρών ηλεκτρονικός κατάλογος που το αντικείμενο εξειδίκευσης του είναι οι Φωτογράφοι, έχει σαν στόχο να προωθήσει τις καταχωρημένες επιχειρήσεις & καταστήματα στους χρήστες του διαδικτύου που αναζητούν με φράσεις αναζήτησης όπως πχ Φωτογράφοι Σκάλα Ωρωπού & Φωτογράφοι Αττική , με σκοπό να φέρει σε επαφή τους επαγγελματίες με όσο το δυνατόν περισσότερους νέους πελάτες είτε αυτοί είναι επιχειρήσεις είτε ιδιώτες οι οποίοι θέλουν να έχουν την πληρέστερη δυνατή πληροφόρηση για Φωτογράφους.\nΣκοπός μας είναι η άμεση επαφή του κοινού της Σκάλας Ωρωπού με τους επαγγελματίες του κλάδου των Φωτογράφων, Φωτογραφείων, ώστε να εξυπηρετείται η κάθε του ανάγκη.\nΟ κατάλογος της eQuality Φωτογράφων Photografoi.gr δίνει επίσης τη δυνατότητα στους καταχωρημένους επαγγελματίες να προβάλλονται στην πρώτη σελίδα της Google με λέξεις-κλειδιά όπως π.χ. “Φωτογράφοι Σκάλα Ωρωπού“ κ.ά.\nΦωτογράφοι Σκάλα Ωρωπού Κατάλογος Photografoi.gr\nΤο Photografoi.gr είναι εξειδικευμένο στην αναζήτηση Φωτογράφων Σκάλα Ωρωπού, με αποτέλεσμα ο χρήστης να μην χρειάζεται να αναζητά Φωτογράφους, ανάμεσα σε τελείως διαφορετικά επαγγέλματα.\nΜε την βοήθεια της αυτόματης αναζήτησης παρέχεται η δυνατότητα στον κάθε χρήστη να βρει εύκολα & γρήγορα το Φωτογράφος της ευρύτερης περιοχής Σκάλας Ωρωπού & να επιλέξει τον επαγγελματία που επιθυμεί.\nΜπορείτε να βρείτε & να επικοινωνήσετε άμεσα με τους Φωτογράφους της Σκάλας Ωρωπού.\n#Photografoi Skala Oropou\n#ΦΩΤΟΓΡΑΦΟΙ ΣΚΑΛΑ ΩΡΩΠΟΥ


Η Ελλάδα χρειάζεται περισσότερη βιομηχανία για νέες και καλύτερες δουλειές – News.gr\nΗ Ελλάδα χρειάζεται περισσότερη βιομηχανία για νέες και καλύτερες δουλειές\nΟ ΣΕΒ ζητά εθνικό αναπτυξιακό σχέδιο και προτείνει τη σύσταση υπουργείου Βιομηχανίας\nΣτην ανάπτυξη του τομέα της βιομηχανίας και ειδικότερα της μεταποίησης, ο οποίος -όπως τονίζει- είναι η καρδιά κάθε σύγχρονης οικονομίας, εστιάζει ο ΣΕΒ σε έκθεσή του για την ελληνική οικονομία.\nΌπως αναφέρει μεταξύ άλλων «στη χώρα μας, η συνεχής εγκατάλειψη της μεταποίησης έχει ριζώσει στην νοοτροπία της Πολιτείας, στους νόμους και το δημόσιο διάλογο, με αποτέλεσμα τη συρρίκνωση της μεταποιητικής βάσης». Ωστόσο, όπως επισημαίνει «η ελληνική βιομηχανία επέδειξε αξιοσημείωτη ανθεκτικότητα μέσα στην κρίση και πλέον παρουσιάζει σημαντικά πιο θετικούς ρυθμούς ανάπτυξης, καθαρών επενδύσεων και αύξησης θέσεων απασχόλησης και μισθών από την υπόλοιπη οικονομία».\nΌπως αναφέρει, οι μεταποιητικές δραστηριότητες δημιούργησαν το 8,6% του ΑΕΠ, ενώ ο ευρύτερος βιομηχανικός τομέας (μεταποίηση, εξόρυξη, ενέργεια, κτλ) δημιουργεί περίπου το 12% του ΑΕΠ με 20,5 δισ. ευρώ άμεσα, ακόμα και μέσα στην κρίση. Το 87,7% των εξαγωγών αγαθών -επισημαίνει- είναι βιομηχανικά προϊόντα αξίας 22,3 δισ. ευρώ ή το 42,1% των συνολικών εξαγωγών, συμπεριλαμβανομένου του τουρισμού, της ναυτιλίας των μεταφορών, κλπ., μέσα από εξαγωγές σε 181 χώρες.\nΕπίσης, δημιουργεί απασχόληση σε περίπου 1,2 εκατομμύρια εργαζόμενους (άμεση, έμμεση και προκαλούμενη). Δηλαδή 1 στους 4 εργαζομένους απασχολείται σε βιομηχανικές δραστηριότητες ή σε δραστηριότητες που οφείλονται στη βιομηχανία. Τέλος, συνεισφέρει το 40% του συνολικού φόρου εισοδήματος νομικών προσώπων, ενώ ακόμα και μέσα στην κρίση πραγματοποίησε 27 δισ. ευρώ επενδύσεις (2009-2016).\n«Φυσικά μένουν ακόμη πολλά να γίνουν» σημειώνει ο ΣΕΒ και τονίζει ότι «η χώρα βρίσκεται στις τελευταίες θέσεις της ευρωπαϊκής κατάταξης (κάτω του 9% στο ΑΕΠ έναντι 15% του ευρωπαϊκού μ.ο), αλλά η Πολιτεία εξακολουθεί να μην έχει μια ολοκληρωμένη προσέγγιση βιομηχανικής πολιτικής και συγκεκριμένο εθνικό στόχο για την ανάπτυξη της».\nΣημειώνει ότι «για τους υπογράφοντες 27 βιομηχανικούς συνδέσμους, ένα εθνικό σχέδιο είναι απαραίτητο για τη σταδιακή σύγκλιση της βιομηχανίας προς τον ευρωπαϊκό μέσο όρο». Ως άμεση προτεραιότητά θέτει την «δέσμευση όλων στην αύξηση της συμμετοχής της μεταποίησης στο 12% του ΑΕΠ έως το 2020 και στο 15% μεσοπρόθεσμα». Προσθέτει δε, ότι «η υιοθέτηση του Εθνικού Στόχου πρέπει να γίνει με ευρεία συναίνεση και να υπηρετείται με συνέπεια ανεξαρτήτως εκλογικών κύκλων και πολιτικών αλλαγών. Επιπρόσθετα, η βιομηχανική στρατηγική και ο ποσοτικός στόχος πρέπει πλέον να αποτελούν δομικά στοιχεία του Εθνικού Αναπτυξιακού Σχεδίου της χώρας. Απαραίτητη είναι η σύσταση Υπουργείου Βιομηχανίας με συγκέντρωση όλων των κατακερματισμένων αρμοδιοτήτων των υπουργείων».\nΚαταλήγοντας αναφέρει ότι «αν συμφωνούσαμε και εφαρμόζαμε ένα συνεκτικό πλαίσιο βιομηχανικής αναγέννησης, τότε θα δημιουργούσαμε σταδιακά, άμεσα και έμμεσα, 550.000 νέες θέσεις εργασίας και θα είχαμε επιπλέον 15.000 μεσαίες και μεγάλες επιχειρήσεις. Η μέση αμοιβή εργαζομένου θα ήταν έως και διπλάσια στη μεταποίηση και στις συνδεδεμένες υπηρεσίες. Συνεπώς θα είχαμε έως και 30 δισ. ευρώτο χρόνο παραπάνω επενδύσεις και το κράτος θα εισέπραττε, σε ετήσια βάση, σημαντικά υψηλότερα έσοδα, (λόγω της αύξησης της φορολογητέας ύλης). Με τα δεδομένα αυτά, θα διπλασιάζαμε το κατά κεφαλή ΑΕΠ και θα μετατρέπαμε το “Brain Drain” σε “Brain Gain”».\nθέσεις εργασίας Μεταποίηση ΣΕΒ


Licia Ronzulli: Η βουλευτής του Ευρωπαϊκού Κοινοβουλίου στέλνει το δικό της μήνυμα μητρότητας - InStyle\nΑν ποτέ αναζητήσετε το όνομα της Licia Ronzulli στο Google, θα δείτε ως βασικό στοιχείο του βιογραφικού της, το γεγονός που την έκανε παγκοσμίως γνωστή. Η Licia, Ιταλίδα γερουσιαστής, πρόεδρος της Επιτροπής για παιδιά και έφηβους, γυναίκα, μητέρα, εργαζόμενη, και πόσα ακόμα κανείς δεν ξέρει, έγινε αντικείμενο συζήτησης για την απόφασή της να φέρνει τη νεογέννητη τότε, κόρη της στις ψηφοφορίες της Βουλής. Με αυτήν, την τελευταία ιδιότητα ωστόσο, αποφάσισε η Wikipedia να καταχωρίσει τη Licia Ronzulli στο ιστορικό της. Στο μίνι βιογραφικό της ίδιας στο instagram, από την άλλη, θα δείτε πρώτη, τη φράση «Μητέρα της Vitty».\nΓιατί η Licia είναι μητέρα. Χωρίς αυτό να αναιρεί τις υπόλοιπες ιδιότητες της ίδιας και χωρίς να πρέπει να επιλέξει ανάμεσα σε καριέρα και μητρότητα. Δέκα χρόνια μετά την δημοσίευση της iconic φωτογραφίας, με τη βουλευτή να κρατά στην αγκαλιά της το νεογέννητο παιδί της, εκτελώντας παράλληλα το καθήκον της στα έδρανα της Βουλής, η Licia κάνει repost την ίδια σκηνή, εστιάζοντας στο πρόβλημα που μετά από τόσα χρόνια συνεχίζει να υπάρχει.\n«Δέκα χρόνια έχουν περάσει από τότε που τραβήχτηκε αυτή η εμβληματική φωτογραφία. Και ακόμα, μετά από τόσα χρόνια, η συμφιλίωσης δουλειάς-οικογένειας είναι ένα πρόβλημα για πολλές, πάρα πολλές γυναίκες που δεν θέλουν να απαρνηθούν τη μητρότητα, αλλά την ίδια στιγμή καλούνται να επιλέξουν ανάμεσα στα παιδιά και την καριέρα.»\nΗ Licia Ronzulli, όπως και πολλές άλλες γυναίκες, αντιμετώπισε το ίδιο πρόβλημα, αλλά δεν τα παράτησε. Συνέχισε να φέρνει την κόρη της στο Ευρωκοινοβούλιο, μέχρι που η μικρή Vittoria έμαθε κι αυτή να παίρνει μέρος στις ψηφοφορίες, σηκώνοντας το χέρι μαζί με τη μαμά της. Όπως η ίδια εξήγησε, η κίνηση αυτή δεν ήταν πολιτική αλλά μητρική.\n«Κάνουμε πολλή δουλειά στο Ευρωπαϊκό Κοινοβούλιο για την οποία ο Τύπος δεν δείχνει κανέναν ενδιαφέρον, και μετά φέρνω το μωρό μου στη δουλειά και όλοι θέλουν να μου πάρουν συνέντευξη».\nCamille Charriere: H Γαλλίδα επιχειρηματίας αντιδρά σε σχόλια γυναικείου μισογυνισμού\nΗ Licia Ronzulli είναι μία από τις πολλές γυναίκες που αγωνίζονται καθημερινά να βρουν την ισορροπία ανάμεσα στις πολλές ιδιότητες που κατέχουν, σε ένα περιβάλλον που συνεχώς, επιβάλλει μια λίστα με προτεραιότητες. Η ίδια, σκοπεύει να γίνει η αλλαγή που θέλει να δει στον κόσμο και πρότυπο για τη Vittoria, αλλά και για κάθε γυναίκα που έρχεται αντιμέτωπη με τα «πρέπει» της κοινωνίας και με ταμπέλες που χωράνε μία, μόνο ιδιότητα.\nLicia Ronzulli, maternity


ΓΗΓЄΝЄΙΣ ЄΛΛΗΝЄΣ : Ο ΜΥΘΟΣ ΤΟΥ ΣΙΣΥΦΟΥ....ΜΙΑ ΣΥΓΧΡΟΝΗ ΠΡΑΓΜΑΤΙΚΟΤΗΤΑ\nΟ ΜΥΘΟΣ ΤΟΥ ΣΙΣΥΦΟΥ....ΜΙΑ ΣΥΓΧΡΟΝΗ ΠΡΑΓΜΑΤΙΚΟΤΗΤΑ\nΚάτι που αναπολώ από τις μέρες προ- κρίσης είναι οι ατελείωτες βόλτες στα βιβλιοπωλεία. Χωρίς αμφιβολία έμοιαζα με παιδάκι σε ζαχαροπλαστείο. Χανόμουν με τις ώρες μπροστά στα ράφια των βιβλίων και χάζευα, διάβαζα αλλά και αγόραζα. Τότε υπήρχε πλεόνασμα για να αγοράσω βιβλία. Σε κάποιες από αυτέ τις εξορμήσεις μου είχα πάρει τον «Μύθο του Σίσυφου», ένα δοκίμιο στο παράλογο του Αλμπέρ Καμύ, το οποίο το είχα ξεφυλλίσει και το είχα βάλει στην βιβλιοθήκη. Τώρα με τη μετακόμιση βγήκε στην επιφάνεια και άρχισα να το διαβάσω.\nΈμαθα για τον αρχαίο μυθικό ήρωα, τον Σίσυφο, ο οποίος όταν πέθανε ζήτησε από τον Άδη να του δώσει την άδεια να γυρίσει στους ζωντανούς για να τιμωρήσει τη γυναίκα του. Όταν όμως αντίκρισε τον ήλιο, τη θάλασσα, τον αέρα και γενικά τη τόση ομορφιά της γης αποφάσισε να γράψει στα παλιά του τα παπούτσια τους νόμους των θεών και να μην επιστρέψει πότε στον Άδη. Οι θεοί, όπως κάθε όν που έχει εξουσία στα χέρια του, τον τιμώρησαν, ίσως, με τον πιο βασανιστικά τρόπο. Η τιμωρία του Σίσυφου ήταν να κουβαλάει μια μεγάλη πέτρα στους ώμους του, την οποία έπρεπε να την ανεβάσει στην κορυφή ενός βουνού. Μόλις όμως την ανέβαζε, η πέτρα έπεφτε κάτω και εκείνος ήταν αναγκασμένος να την ξανανεβάσει. Και αυτή η δουλειά γινόταν συνέχεια.\nΔεν ήταν δύσκολο να κάνω τον συνειρμό, ο Σίσυφος δεν είναι αρχαίος μύθος αλλά σύγχρονη πραγματικότητα. Δεν θα μιλήσω για αυτούς που τα φάγανε μαζί με τον κ. Πάγκαλο, ούτε για αυτούς που ψήφισαν Ν.Δ ή ΠαΣοΚ τα τελευταία 30 χρόνια. Θα μιλήσω για άτομα που δεν τους άρεσε το σύστημα (και το σύστημα είναι και τα δυο κόμμα) και ψήφισαν κάποιο μικρό κόμμα ή δεν ψήφιζαν καθόλου ή δεν είχαν καν δικαίωμα ψήφου (όπως είναι πολλοί ομογενείς ή μετανάστες στην Ελλάδα). Όλοι όσοι προανέφερα συνήθως δεν έκλεψαν το Δημόσιο, πλήρωναν και πληρώνουν ότι πιστεύει η κάθε κυβέρνηση ότι πρέπει να πληρώσουν, δεν είχαν πότε «βύσμα» για να μπουν πουθενά και γενικά βασιστήκαν στις όποιες δυνατότητές τους. Ναι, υπάρχουν πολλά τέτοια άτομα εκεί έξω. Είναι εκείνοι που σηκώνουν τη κρίση στους ώμους τους. Γιατί ας μη γελιόμαστε, τίποτα δεν άλλαξε ακόμη. Στο Δημόσιο ακόμη το «βύσμα» πάει σύννεφο, απλά το «βύσμα» για να λειτουργήσει πρέπει να είναι πολύ γερό. Ακόμη κλέβουν και τρώνε εις βάρος άλλων, απλά μιλάμε για πιο προσεχτικούς κλέφτες που ξέρουν να φυλάγονται καλά, τουλάχιστον καλύτερα από πριν.\nΌταν βλέπεις πολιτικούς να χαμογελάνε και να λένε «Ναι τα καταφέραμε η Ελλάδα δεν θα χρεοκοπήσει», για άλλη μια φορά, τότε περίμενε μεγαλύτερη πέτρα που θα πρέπει να σηκώσεις στους ώμους σου και να την ανεβάσεις στο βουνό. Και ως γνωστόν εκείνη θα κυλίσει κάτω και εσύ πάλι θα πρέπει την ξανανεβάσεις και πάει λέγοντας.\nΔεν ξέρω πως τελειώνει ο μύθος του Σίσυφου. Άλλα τι επιλογή θα μπορούσε να έχει ένας Σίσυφος μπροστά σε μια τιμωρία των θεών; Και σε θεούς που έμοιαζαν τόσο πολύ με τους Έλληνες πολιτικούς, όπου αν τους έκανες τις χάρες θα είχες την εύνοιά τους και μπορεί να σου έδιναν κανένα ξεροκόμματο που και πού, αν όμως τους αντιμιλούσες ή δεν τους υπολόγιζες τότε σε τιμωρούσαν χωρίς δεύτερη κουβέντα. Θα μου πεις τι συγκρίνεις τώρα, τους μύθους με την πραγματικότητα; Η αλήθεια είναι ότι δεν τους συγκρίνω, απλά δεν μπορώ να παραβλέψω τις ομοιότητες. Άλλωστε οι αρχαίοι μύθοι γράφηκαν για να μας διδάξουν.\nΑπό την άλλη αν ο Σίσυφος απλά δεν ξανακουβαλούσε την τεράστια πέτρα τι θα γινόταν; Θα τον σκότωναν; Αφού ήταν ήδη νεκρός; Ή, ας το θέσω αλλιώς, αν κανείς δεν πλήρωνε τους καταχρηστικούς νόμους, τι θα γινόταν; Σίγουρα δεν θα μπορούσαν να μπουν όλοι φυλακή.... Άλλωστε δεν υπάρχουν τόσες φυλακές. Εάν οι μυθικοί ήρωες (όλοι) έγραφαν τους θεούς και έκαναν αυτό που γούσταραν, χωρίς να συμβουλευτούν καμία Πυθία, χωρίς να ζητήσουν καμία βοήθεια από τον Δία ή τηv Αθηνά τι θα γινόταν; Η απάντηση είναι απλή, η δύναμη των θεών θα είχε εξασθενήσει τόσο που δεν θα είχε καμία επίδραση πάνω στους θνητούς ήρωες.\nΌσο για τη σύγχρονη πραγματικότητα η απάντηση ακούει στο όνομα Ισλανδία. Είναι το ζωντανό παράδειγμα όπου οι πολίτες είχαν πολλά κότσια και τα έβαλαν με την εξουσία. Έριξαν την κυβέρνηση που πίστευαν ότι ευθυνόταν για τη κρίση, δικάζουν τον πρώην πρωθυπουργό της χώρας για εγκληματική πράξη, έκαναν δημοψήφισμα και δεν δέχτηκαν όσα δέχτηκαν οι Έλληνες για να σώσουν τις τράπεζες από την χρεωκοπία, έκαναν την χώρα τους τη πρώτη στον κόσμο με τις μεγαλύτερες διαγραφές ιδιωτικών χρεών, αύξησαν τους ρυθμούς ανάπτυξης και μειώνουν την ανεργία μέρα με τη μέρα. Αλήθεια εμείς γιατί δεν μπορούμε να τα κάνουμε όλα αυτά; Τι, άλλωστε, έχει απομείνει ακόμη να χάσουμε;\nΑναρτήθηκε από 'ΑΝΑΞ ΑΥΤΟΝ στις Πέμπτη, Ιουνίου 21, 2012\nΤΑ ΕΛΛΗΝΙΚΑ ΓΡΑΜΜΑΤΑ ΤΟΥ ΑΛΦΑΒΗΤΟΥ Κ Η ΣΗΜΑΣΙΑ ΤΟΥΣ\n"ΕΡΠΕΤΟΜΟΡΦΟΙ GALACTICA"…ΕΓΕΡΘΗΤΙ ! ΕΣΕΤΑΙ ΝΕΜΕΣΙΣ.\nΣΥΛΛΟΓΙΚΟΣ ΝΟΥΣ - ΜΙΑ ΠΑΝΑΡΧΑΙΑ ΑΠΑΓΟΡΕΥΜΕΝΗ ΓΝΩΣΗ\nΑΣ ΤΑΞΙΔΕΨΟΥΜΕ ΣΤΟ ¨ΑΠΕΡΑΝΤΟ ΔΗΜΙΟΥΡΓΗΜΑ¨ (VIDEO)